
ACTA APOSTOLICAE SEDIS 


COMMENTARIUM OFFICIALE 


ACTA PIL PP. X 


LITTERAE APOSTOLICAE 
I. 


SINGULARIA PRIVILEGIA ATQUE INDULGENTIAE PRO ARCHISODALITATE 
AB ADORATIONE NOCTURNA, OCCASIONE PRIMI CENTENARII AB ERECTIONE. 


PIUS PP. X 


Ad futuram rei memoriam. — Cum omnia in Christo Nobis instau- 
rare cupientibus antiquius nihil magis sit quam ut Christiani populi 
erga Divini Amoris Mysterium pietas, hoc potissimum tam gravi Eccle- 
siae tempore excitetur atque amplificetur, pias fidelium societates ad 
hune frugiferum finem institutas tum debito laudis praeconio prosequi, 
tum singularibus gratiis locupletare, libenti quidem gratoque animo 
satagimus. Nobiles hos inter coetus, quorum socii religionis tuendae 
spiritu ducti, ante Sanctissimam Eucharistiam publicae adorationi pro- 
positam convenire pie solent, coelestem opem supplices impetraturi, 
principem procul dubio locum obtinet Archiconfraternitam ab Adora- 
tione nocturna Sanctissimi Sacratissimi in forma Quadraginta Horarum 
expositi, quae in hac Alma Urbe floret. Hoc anno agit eadem Archi- 
sodalitas a primaeva erectione centesimum, nam quum Decessor Noster 
Pius PP. VII recolendae memoriae in potentis Napoleonis captivitate 
maneret, hac in Alma Urbe fideles quidam religione insignes, ut Eccle- 
siae patriaeque res in ancipiti periculo positas Misericordiae Divinae 
commendarent, hoc singularis pietatis opus instituendum curaverunt. 
Nocte, quae vigesimum mensis Novembris diem praecessit anno MDCCCX 
in Basilica S. Mariae in Via Lata auctoribus, atque auspicibus duobus 
sanctae vitae sacerdotibus et duobus piissimis patriciis viris, prima 


peracta est adorationis vigilia ante Sacramentum Augustum in Quadra- 
Acta, vol. III, n. 1. — 1-16-911. i 

ginta Horarum forma propositum. Opus vero canonice erectum post 
auspicatum ipsius Decessoris nostri reditum, ad nostra usque tempora 
viget uberesque in Dominico agro fructus assequitur. Nunc autem cum 
coetus moderatorum ipsius Archisodalitatis occasione huius primi sae- 
cularis Iubilaei eo ipso in templo, quo prior vigilia celebrata fuit, idest 
in Basilica S. Mariae in Via Lata, solemnem generalem vigiliam indi- 
xerit, habendam nocte, quae praecedet vigesimum vertentis Novembris 
mensis diem, quumque eiusdem coetus nomine, dilectus filius Vincen- 
tius Bugarini, Apostolicus Protonotarius, Camerae nostrae Apostolicae 
Clericus et memoratae Archiconfraternitatis ab Adoratione nocturna 
praeses, Nos humiliter flagitaverit, ut solemnem super enunciatam gene- 
ralem vigiliam singularibus quibusdam gratiis atque indulgentiis de 
Apostolica benignitate cohonestare dignemur, Nos piis his votis annuen- 
dum ultro libenterque existimavimus. Quae cum ita sint omnes et 
singulos frugiferam hance in Archiconfraternitatem adlectos fideles, pecu- 
liari Pontificiae voluntatis significatione prosequi volentes, de Omnipo- 
tentis Dei misericordia et BB. Petri et Pauli Apostorum Eius auctoritate 
confisi, per praesentes concedimus, ut, hoc anno, media nocte vigesimum 
vertentis mensis Novembris diem praecedente, in Basilica ad S. Mariae 
in Via Lata huius Urbis solemne Sacrum litari rite queat simulque 
largimur ut intra actionem ipsius Sacri adstantes omnes, etiam Archi- 
confraternitati non inscripti, ad Sacram Synaxim accedere licite valeant. 
Omnibus autem sacrae vigiliae adstantibus, qui vel media ea nocte, 
vel mane praecedentis diei Novembris decimi noni admissorum con- 
fessione rite prius expiati ad Eucharisticas dapes accesserint, et pro 
Christianorum Principum concordia, haeresum extirpatione, peccatorum 
conversione ac Sanctae Matris Ecclesiae exaltatione pias ad Deum pre- 
ces effuderint, plenariam defunctis quoque applicabilem, peccatorum 
omnium indulgentiam et absolutionem misericorditer in Domino tribui- 
mus. Concedimus insuper ut inscripti eidem Archisodalitati fideles, qui 
noctis illius vigiliae intersint, etiamsi ipsa durante vigilia haud serve- 
tur consuetus precum ordo, nihilominus omnes indulgentias et spiri- 
tuales gratias adipisci valeant, quibus ex Apostolicae Sedis liberalitate 
eadem Archiconfraternitas pollet. Tandem quum hoc similiter Novembri 
mense solemnia funebria iusta persolvantur, pro omnibus eiusdem 
Archisodalitatis vita mortali functis fratribus et sororibus edicimus, ut 
fideles omnes, qui admissorum confessione pariter expiati atque Ange- 
lorum pane refecti, huic officio intersint, necnon preces uti superius 
diximus fundant, plenaria indulgentia potiri valeant, qua ipsis liceat, 
si malint, defunctorum labes poenasque in forma Ecclesiae solita piare. 

Praesentibus hoc anno dumtaxat valituris. Contrariis quibuscumque 
non obstantibus. Nos vero bonorum omnium auctorem Deum impense 
precamur, ut opus tam pium propitius fortunet, et Archisodalitatis 
ipsius decus adaugeat. Praesidi demum, moderatoribus sociisque uni- 
versis coelestium munerum auspicem, Nostraeque voluntatis pignus 
Apostolicam Benedictionem peramanter in Domino impertimur. Datum 
Romae apud S. Petrum sub annulo Piscatoris, die x1 Novembris mcmx 
Pontificatus Nostri anno octavo. 


R. Carp. MERRY DEL VAL, 
L. + S. a Secretis Status. 


II. 


FACULTATES ATQUE INDULGENTIAE PRO MISSIONIBUS A FRATRIBUS 
O. M. S. FRANCISCI IN AMERICA LATINA HABENDIS. 


PIUS PP. X. 


Universis Christifidelibus praesentes Litteras inspecturis, salutem 
et apostolicam benedictionem. — Grati sunt Nobis exantlati a religio- 
sis viris labores, ut Christifidelium numero feliciter aucto, catholica 
fides simul cum bonis moribus in longinquas praesertim regiones pro- 
pagetur. Cum vero comperta habeamus studium et curam, quibus Fra- 
tres Ordinis Minorum S. Francisci in suis regularibus Americae Latinae 
provinciis divini verbi preconium agunt, Sacras conficiunt Expeditiones 
ac Spiritualibus Exercitationibus operantur, preces dilecti filii Bonaven- 
turae Marrani, supremi eiusdem Ordinis Procuratoris, benigne exce- 
pimus, ac privilegia iam iis ab hac Apostolica Sede concessa, praesen- 
tium tenore libenti quidem animo renovamus. Quare de Omnipotentis 
Dei misericordia ac BB. Petri et Pauli App. eius auctoritate confisi, 
omnibus ac singulis utriusque sexus fidelibus, qui tribus saltem con- 
cionibus Missionum, quas, Fratres Ordinis Minorum in suis regularibus 
Americae Latinae provinciis celebrabunt, adstiterint, atque uno ex his 
diebus, ad cuiusque arbitrium eligendo, vere poenitentes et confessi ac 
S. Communione refecti, Ecclesiam Parochialem loci, ubi Missiones haben- 
tur, devote visitaverint, ibique pro Christianorum Principum concordia, 
haeresum extirpatione, peccatorum conversione, ac S. Matris Ecclesiae 
exaltatione pias ad Deum preces effuderint, Plenariam omnium pecca- 
torum suorum indulgentiam et remissionem misericorditer in Domino 
concedimus. Quam Plenariam indulgentiam alii quoque fideles lucrari 
poterunt, etsi proximis quindecim diebus post ipsas Missiones, quibus, ut 

supra, interfuerint, ad finem adductas, admissa extra Paroeciam, ubi 
Missiones peraguntur, rite confiteantur seque Angelorum pane reficiant, 
dummodo vero suum quisque Curiale templum adeat, atque ibi, ut 
praefertur, preces Deo persolvat. Praedictis autem Fratribus facultatem 
Apostolica Auctoritate Nostra facimus, ut in postrema Missionum con- 
cione Benedictionem Apostolicam cum Cruce sub unico signo et cum 
plenaria adnexa indulgentia Christiano populo impertiri queant, ab ipsis 
Missionariis assequenda non minus quam a fidelibus. qui huic benedi- 
ctioni praesentes, solitas impleverint conditiones; utque in fine earun- 
dem Missionum Commemorativas Cruces erigere, eisque cum Plenaria 
Indulgentia benedicere possint, ab iis tantum fidelibus lucranda, qui 
vere pariter poenitentes et confessi ac caelesti pabulo recreati, Paro- 
chialem illius loci Ecclesiam, ubi huiusmodi Cruces erectae fuerint, vel 
ipso erectionis die, vel eius diei anniversario, vel etiam Dominica pro- 
xime insequente, atque insuper sive festis Inventionis et Exaltationis 
SSihae Crucis, sive Dominica immediate respective subsequente, a pri- 
mis vesperis usque ad occasum solis dierum huiusmodi, singulis annis 
devote visitaverint, et ante dictas Cruces, ut supra dictum est, orave- 
rint. lis vero fidelibus, qui corde saltem contrito, ante praefatas Cruces 
salutationem Angelicam septies, vel in honorem Vulnerum D. N. I. C. 
Orationem Dominicam et Salutationem Angelicam quinquies recitaverint, 
trecentos dies de iniunctis eis seu alias quomodolibet debitis poenitentiis 
in forma Ecclesiae consueta relaxamus. Quas omnes et singulas indulgen- 
tias, peccatorum remissiones ac poenitentiarum relaxationes etiam ani- 
mabus Christifidelium quae Deo in charitate coniunctae ab hac luce 
migraverint, per modum suffragii applicari posse indulgemus. Pari autem 
Auctoritate Nostra concedimus, ut Sacerdotes Missionarii ex eodem 
Ordine Minorum, Cruces, Crucifixos, Sacra numismata, coronas precato- 
rias ac parvas metallicas statuas D. N. I. C., B. M. V.et Sanctorum omnium 
cum applicatione Indulgentiarum, quae in elencho edito typis S. Con- 
gregationis de Propaganda Fide, die 28 Augusti 1903 continentur, et 
quod ad coronas precatorias, non exclusis Indulgentiis a S. Birgitta 
nuncupatis, in forma Ecclesiae consueta vel privatim vel publice bene- 
dicere possint ac valeant. Denique potestatem tribuimus, cuius vi eisdem 
Fratribus liceat non modo quatuor scapularia, nempe SSmae Trinita- 
tis, Passionis D. N. I. C. Immaculatae Deiparae Conceptionis, ac B. M. V. 
Perdolentis unico funiculo coniuncta, dummodo sint confecta ad normam 
ab hac S. Sede probatam, sub unica formula benedicere, eaque cum 
applicatione indulgentiarum, quae respectivis scapularibus sunt adnexa, 
fidelibus imponere, sed alia etiam scapularia item benedicere, pariter- 

que fidelibus imponere, et quum ob Christianae plebis celebritatem et 
sacerdotum penuriam praecipuis anni sollemnitatibus omnia ad normam 
expleri non queant,eadem Auctoritate Nostra largimur, ut praedicti fide- 
les, quibus scapularia sunt imposita, in respectivam Confraternitatem 
aggregentur, etiamsi eorum nomina in catalogum non referantur. In 
contrarium facientibus non obstantibus quibuscumque. Praesentibus ad 
quinquennium tantum valituris. Volumus autem, ut praesentium litte- 
rarum transumptis, seu exemplis etiam impressis, manu alicuius Notarii 
publici subscriptis et sigillo personae in ecclesiastica dignitate consti- 
tutae munitis, eadem prorsus fides adhibeatur, quae ipsis praesentibus 
adhiberetur si forent exhibitae vel ostensae. 

Datum Romae apud S. Petrum, sub annulo Piscatoris, die x1 No- 
vembris mcmx, Pontificatus Nostri anno octavo. 


R. Carp. MERRY DEL VAL, 


L. 4 S. a Secretis Status. 
Il. 
ELECTIO IN ECCLESIAM ARCHIPRESBYTERALEM. 
PIUS PP. X 


_ Ad perpetuam rei memoriam. — Sacras Aedes, quae non minus vetu- 
state, quam eximia fidelium religione praestent, perhonorificis titulis 
ac privilegiis de more institutoque Romanorum Pontificum augere liben- 
tissime solemus. Quo consilio adducti, Parochiale templum in honorem 
S. Laurentii Martyris ibi loci erectum, qui vulgo « Buia » nuncupatur, 
atque intra fines Archidioeceseos Utinen. extat, ad maiorem dignitatis 
gradum evehendum facile censuimus. Constat enim illud antiquissimo 
tempore conditum, atque haud parvam fidelium multitudinem, vastam 
regionem incolentium, complexum, sive Rectorum studio pietatis pro- 
vehendae, sive Sacrarum functionum frequentia ac splendore semper 
celebratum merito fuisse. Et quum, ut spirituali Christianae plebis bono 
satius prospiceretur, ab hac Parochiali Ecclesia aliquis tractus sit subinde 
seiunctus, utque in Paroeciam sui iuris institutus, rationi consentaneum 
existimamus, eidem Ecclesiae Matri, unde tamquam a frugifera arbore 
quinque iam aliae Curiae provenerunt, praeeminentiae honores imper- 
tire. Quare vota ac suffragia tum hodierni eiusdem Ecclesiae Parochi, 
tum populi ipsi concrediti, quae omnia Utinensis Curia comprobavit, 
benigne excipientes, Parochialem Ecclesiam S. Laurentio Martyri dica- 
tam, atque in oppido, cui vulgo nomen « Buia » intra limites Archidioe- 

cesis Utinensis positam, in Archipresbyteralem Apostolica Auctoritate 
Nostra, praesentium tenore,cum omnibus et singulis privilegiis, hono- 
ribus, praerogativis, indultis erigimus et constituimus. Pari autem Aucto- 
ritate Nostra largimur, ut praedictae Ecclesiae Parochus, pro tempore, 
Archipresbyteri titulo, durante tantum munere, gaudere licite queat, 
eumque ad hoc facultatibus necessariis atque opportunis, his item Litteris 
donamus. In contrarium facientibus non ebstantibus quibuscumque. 
Praesentibus perpetuo valituris. Decernentes praesentes Litteras firmas, 
validas et efficaces semper existere et fore suosque plenarios et integros 
effectus sortiri et obtinere, atque illis ad quos spectat vel spectare poterit 
in omnibus et per omnia plenissime suffragari: sicque in praemissis per 
quoscumque iudices ordinarios seu delegatos iudicari et definiri debere, 
atque irritum esse et inane, si secus super his a quoquam quavis aucto- 
ritate, scienter vel ignoranter contigerit attentari. 

Datum Romae apud S. Petrum, sub annulo Piscatoris, die x1x No- 
vembris mpccccx, Pontificatus Nostri anno octavo. 


R. Carp. Merry DEL VAL, 
L. 4 S. a Secretis Status. 


IV. 


TEMPLUM S. TROPHIMENAE V. ET M. IN URBE MINORI 
AD DIGNITATEM BASILICAE MINORIS EVEHITUR. 


PIUS PP. X 

Ad perpetuam rei memoriam. -- Templa Dei vetustate veneranda 
et monumentorum splendore conspicua, de more Romanorum Pontificum 
Nostrorum Praedecessorum, peculiaribus pro re et tempore titulis exor- 
nare atque augere solemus. Horum in numerum referendum est quod 
in Urbe, quam vocant Minori, intra fines Amalphitanae Archidioecesis 
extat, sacrum Trophimenae Virginis et Martyris, praecipuae apud Deum 
civitatis Patronae. Etenim aedes illa, olim Ecclesia Cathedralis, supe- 
riore saeculo instaurata, quum non modo amplitudine, sed etiam omni- 
genae artis operibus, praesertim depictis tabulis, praestet, tum vero 
multo illustrior apparet quod ipsius Patronae Virginis et Martyris vene- 
randae exuviae, magnifico hypogaeo reconditae, in ea religiosissime 
asservantur et magno iam diu pietatis studio coluntur. Aliorum Coeli- 
colum reliquiis, quaarum nonnullae insignes, ac divite supellectile abun- 
dat: privilegiis insuper sacrisque Indulgentiis ab Apostolica Sede est 
ditata. Neque minus ecclesiasticis officiis enitet, siquidem inibi et Capi- 

tulum, quinque Dignitatibus ac decem Patribus Canonicis constans, 
aliique e Clero divinis muniis naviter vacant. Iamvero, cum Clerus et 
Populus, praeeunte Capitulo, a Nobis enixis precibus flagitaverint ut 
Templum ipsum Basilicam minorem renuntiare dignaremur, Nos, prae- 
clara illius ornamenta reputantes, votis his, amplissima Archiepiscopi 
Amalphitani commendatione suffultis, annuendum propensa voluntate 
censuimus. Quare, Apostolica Nostra Auctoritate, harum litterarum vi 
perantiquum et nobile Templum, sub titulo Sanctae Trophimenae, Vir- 
ginis et Martyris, in Urbe Minori Deo dicatum, ad Basilicae Minoris 
dignitatem evehimus, illique privilegia omnia attribuimus, quae Mino- 
ribus almae huius Urbis Nostrae Basilicis competunt; decernentes 
praesentes Nostras litteras firmas, validas et efficaces semper existere 
et fore, suosque plenarios et integros effectus sortiri et obtinere, illis- 
que ad quos spectat et in posterum spectabit, in omnibus et per omnia 
plenissime suffragari: sicque in praemissis per quoscumque Iudices 
ordinarios et delegatos iudicari ac definiri debere , atque irritum esse 
et inane, si secus super his a quoquam, quavis auctoritate, scienter 
vel ignoranter contigerit attentari: non obstantibus Constitutionibus 
Apostolicis, ceterisgue omnibus in contrarium facientibus quibuscumque. 
Datum Romae apud S. Petrum, sub annulo Piscatoris, die xxrx No- 
vembris mpccccx, Pontificatus Nostri anno octavo. 
R. Carp. Merry DEL VAL, 
L. 4 S. a Secretis Status. 


AD IOSEPHUM M. CARD. MARTIN DE HERRERA Y DE LA IGLESIA, ARCHIEPISCO- 
PUM COMPOSTELLANUM, OB LITTERAS OBSEQUII DEVOTIONISQUE PLENAS 
BEATISSIMO PATRI EXHIBITAS. 


Dilecte Fili Noster, salutem et apostolicam benedictionem. — Plu- 
rimum, uti par est, te Sedis Apostolicae auctoritati ac magisterio tri- 
buere vel ex litteris intelleximus, quas nuper ad Nos dedisti. Recensebas 
quippe in eis ac celebrando recolebas quae postremis hisce temporibus 
edidimus documenta cum ad tuendam catholicae fidei integritatem, tum 
etiam ad christianam morum disciplinam provehendam firmandam. Id 
certo in gerendo Pontificatu maximo ad hunc diem pro viribus studuisse 

videmur, fidei pietatisque popularis excitato studio, redintegrari late in 
civitatibus christianam indolem, christianaque instituta omnia ita flo- 
rere, ut ad renovandos ad sanctitatem animos - qua sane re nostra 
tanto opere indiget aetas - quam maxime conferant. Et utinam omnes 
quotquot sunt, qui catholicis accensentur, pronis auribus verba Nostra 
excipiant: optimis dignae Ecclesiae temporibus virtutes revirescent lau- 
desque christianae. Tu interim, Dilecte Fili, curarum Nostrarum ac 
laborum consors, consilia coeptaque Nostra perge alacritate omni fovere, 
urgere. Certanti tibi bonum fidei certamen is aderit, qui te in hac per- 
difficili ac plena formidinis tempestate, posuit episcopum regere eccle- 
siam. Quod quidem ut felicius eveniat, auspicem divinorum munerum 
Nostraeque benevolentiae testem, apostolicam benedictionem tibi, Dile- 
cte Fili Noster, tuoque Clero ac populo peramanter impertimus. 

Datum Romae apud S. Petrum, die xx mensis Octobris mcmx, Pon- 
tificatus Nostri anno octavo. 


PIUS PP. X. 


II. 


AD R. P. D. FRANCISCUM DE BETTINGER, ARCHIEPISCOPUM MONACENSEM AC 
FRISINGENSEM CETEROSQUE BAVARIAE ARCHIEPISCOPUM ET EPISCOPOS, 
OB FILIALE VENERATIONIS OBSEQUIUM AB IISDEM EPISCOPALEM COETUM 
INITURIS BEATISSIMO PATRI PER LITTERAS EXHIBITUM. 


Venerabiles Fratres, salutem et apostolicam benedictionem. — Per- 
gratum quidem Nobis medias inter aegritudines solatium litterae prae- 
buerunt quas nuper dedistis. Coetum quippe, ut assoletis, inituri iis 
decernendis quae Ecclesiis vestris forent magis profutura, vestrum duxi- 
stis rei perficiendae initium’ a Nobis sumere, observantiae significatione 
praecipua quadam laude digna. Quin etiam placuit et vota suscipere 
quibus opportuna Nobis auxilia ab Eo peteretis pro quo legatione, 
licet immeriti, fungimur. Officitum amavimus utrumque: quum alte- 
rum vestram in aperto ponat cum Apostolica Sede necessitudinem, exor- 
net alterum vestram in Nos pietatem. Utraque sane optatissima Nobis. 
Tempora enim nacti Ecclesiae nimium infensa, sentimus plane atque 
intelligimus quantum et divina ope et arctissima cum venerabilibus fra- 
tribus coniunctione indigeamus. Id plane est causae cur officiis vestris 
officia Nostra cumulatiora respondeant. Quare et Nos coelestia munera 
vobis a Deo suppliciter contendimus. Quo vero obsecrationes Nostrae 
uberiores impetrent gratias, Caroli Borromei, quem iugi colitis memo- 

ria, deprecatione libenter adhibemus. Interim benevolentiae Nostrae 
testem vobis, Venerabiles Fratres, et cuiusque vestrum Clero populo- 
que apostolicam benedictionem peramanter impertimus. 

Datum Romae apud S. Petrum, die xxv mensis Octobris mcmx, Pon- 
tificatus Nostri anno octavo. 


PIUS PP. X. 


AD R. P. D. EDUARDUM PULCIANO GENUENSIUM ARCHIEPISCOPUM, CETEROS- 
QUE LIGURIAE EPISCOPOS, OB VENERATIONIS OBSEQUIUM OCCASIONE ANNUI 
EPISCOPALIS CONVENTUS BEATISSIMO PATRI PER LITTERAS OBLATUM. 


Venerabiles Fratres, salutem et apostolicam benedictionem.— Me- 
dias inter acerbitates quibus undique urgemur ac premimur, solatium 
attulerunt, sane haud leve, litterae, quas pietatis vestrae nuncias ad Nos 
misistis, priusquam coetum dimitteretis ad quem quotannis pastoralis 
vos cogit sollicitudo. Laeta vero in iis, tristia Nobiscum communican- 
tes, ut fratres addecet qui fratrem alloquuntur, non optimum reticuistis 
iudicium quod de iis facitis quae novissima hac tempestate duximus decer- 
nenda ad fidei depositum integrum custodiendum et ad catholicam firmius 
muniendam disciplinam: neque iniurias silentio praeteriistis quae, non 
multis ante diebus in Nos inque ipsam catholicae Ecclesiae verendam 
maiestatem, palam, heic Romae, immissae sunt ac procaciter. Pietatem 
vestram, quam perspectam nullo non tempore habuimus, novo libuit 
experiri testatam argumento, eamque vobiscum gratulamur. Avet vero 
animus ut firmetur et augeatur in dies: idque apostolica praestet bene- 
dictio, quam coelestium auspicem gratiarum, vobis, Venerabiles Fratres, 
et uniuscuiusque vestrum Clero populoque peramanter impertimus. 

Datum Romae apud S Petrum, die xxv1 mensis Octobris mcmx, Pon- 
tificatus Nostri anno octavo. 

PIUS PP. X. 


IV. 
AD R. P. D. PAULUM BRUCHESI, ARCHIEPISCOPUM MARIANOPOLITANUM, OB CANA- 
DENSIUM CATHOLICORUM CONVENTUM EUCHARISTICUM MARIANOPOLI NUPER 
HABITUM. 


Venerabilis Frater, salutem et apostolicam benedictionem. — Cana- 
densium Catholicorum conventum ad cultum Sacrosanctae Eucharistiae 
provehendum haud ita pridem Marianopoli habitum, tua tuorumque pro- 

videntia ita perfectum fuisse laetamur, ut tibi, Venerabilis Frater, atque 

illis voluntate omni gratulemur. Mirandum sane fidei pietatisque popu- 

laris spectaculum per eos dies licuit istic intueri: idemque eo christiano 

sensu, ea animorum concordia ac propensione editum, ut magnum reli- 

gioni publicae theatrum moenia praebuisse visa sint urbis maxima popu- 

larium atque advenarum crebritate negotiorumque mole aestuantis. Me- 

moria vix excident unquam quae tunc.temporis publica ad Nos fama 

pertulit: peregrinorum dicimus frequentiam: supplicantium mmultitudi- 

: aa nem instructo agmine prodeuntem: sacras aedes locaque urbis celebriora 

; divinis laudibus personantia: Purpuratos Patres, Sacrorum Antistites 

bene multos, innumeros Sacerdotes, viros denique ac mulieres ad plura 

centena millia, ex omni fere terra accitos, insigni pompa ac solemni 

ritu, Dominicum Corpus per vias perque fora, venerabunda multitudine 
refertissima, transvehuntes concelebrantes. 

Laetabilia ista quidem ac plena solatii; sed laetabiliora etiam quum 
i. hae praeclarae externi cultus significationes fiant in ostensione spiritus 
ae ac virtutis; ita sane ut a solidis interioris christianae vitae incrementis 
et ab aeternae salutis fructibus minime sejungantur. Hance quippe lau- 
dem a catholicis congressionibus deesse minime fas est: addimus pri- 
mam esse oportere ac potissimam, ut oris confessio fiat ad salutem. At 
vero ne huiusmodi quidem ornamentum in Marianopolitano conventu 
defuisse accepimus. Innumeri quippe fuerunt qui Angelorum pane refecti 
ee ac Christo coagmentati eucharistica frui vita, eo tempore, valuerunt, 
divinae participes consortesque naturae. Et id etiam tuae tribuendum 
navitati quod non instanti solum tempori inservieris, sed ea etiam cura 
complexus fueris quae alendae fidelium pietati forent in posterum pro- 
futura. Huc enim, sapienti consilio pertinuerunt quae delecti quique tum 
e clericis tum e laicis viri consilia habuere frequentia, Episcoporum 
ductu atque auspicio: media scilicet excogitare ac stabili ratione pro- 
videre quibus excitata in Eucharisticum Sacramentum studia neudqua- 
quam fugacia labantur, sed mansura consistant. Optima haec sane atque 
apprime digna quae in catholicis coetibus ab Episcopis praecipua qua- 
dam cura excolantur. 

Haec omnia quae iam pridem commentaria ad Nos ex longinqua 
detulerant America, quaeque litteris primum, et postea, coram referens, 
verbo tenus exornavit qui nomine et auctoritate Nostra conventui prae- 
fuit, Venerabilis Frater Noster Vincentius Vannutelli, Praenestinorum 
Episcopus, libet modo ex litteris quas ad Nos dedisti iterum accipere, 
iterumque laetari. Spem bonam fovemus fore ut ex celebratis sollemni- 
bus Canadensis Ecclesia haud exiguum capiat incrementum. Hoc sane 

votorum Nostrorum est maximum; illudque divinae benignitati tuaeque 
navitati vehementer commendamus. Tibi demum, Venerabilis Frater, 
tuae Dioecesis Clero populoque, nec non iis omnibus qui Marianopoli- 
tano conventui interfuerunt, auspicem divinorum munerum Nostraeque 
testem benevolentiae apostolicam benedictionem peramanter impertimus. 

Datum Romae, apud Sanctum Petrum, die 11 mensis Novembris, 
anno mpccccx, Pontificatus Nostri octavo. 


PIUS PP. X. 


V. 


AD R. P. D. FELICEM AUGUSTUM BEGUINOT, EPISCOPUM NEMAUSENSEM, 
UTICENSEM ET ALESIENSEM, QUINQUAGINTA SACERDOTII ANNOS EXPLENTEM. 


Venerabilis Frater, salutem et apostolicam benedictionem.— Quam 
nuperrimis litteris nuntiasti adventantem diem a suscepto Sacerdotio 
tuo quinquagies anniversariam, profecto haud patitur pietas in te 
Nostra tacitam tibi effluere ac pene umbratilem. Non enim domestica 
fratris gaudia adeo sunt huius unice propria, ut nullatenus sint fratri 
communia. Si enim amicis omnia communia, quid fratribus? Habeas 
igitur et Nos tuae socios laetitiae: habeas et Nostra faustitatis vota, 
propensissima edita voluntate. Gaudii tandem cumulum afferat aposto- 
lica benedictio quam, benevolentiae Nostrae testem ac munerum coele- 
stium conciliatricem, tibi, Venerabilis Frater, Clero populoque tecum 
una laetanti peramanter in Domino impertimus. 

Datum Romae apud S. Petrum, die 1v mensis Novembris mcmx, 
Pontificatus Nostri anno octavo. 


PIUS PP. X. 


AD ANTONIUM CARD. FISCHER COLONIENSIUM ARCHIEPISCOPUM, OB EUCHA- 
RISTICUM CONVIVIUM A FIDELIBUS COLONIENSIBUS SOLEMNITER CELE- 
BRATUM. 


Dilecte Fili Noster, salutem et apostolicam benedictionem. — Si 
summae diligentiae, qua tu pastorale munus administras, itemque sin- 
gularis obsequii, quo catholici homines ex Archidioecesi Coloniensi studiis 
curisque tuis respondent, alia Nobis argumenta non suppeterent, sup- 

petunt autem et plurima et illustria, satis superque utrumque demon- 
strarent illa egregie facta, quae Nos nuper coram edocuisti. In his illud 
praesertim iucundum accidit, quod altero die Dominico mensis Octobris 
frequentes, aeque urbium incolae et vicani, Eucharisticum convivium 
tui celebrarunt in gratiam Nostri, rem catholicam tantopere iactatam 
Deo commendantes: quod quidem officium alio, nec minus commemora- 
bili, cumularunt, cum ad sublevandas Ecclesiae angustias copiam stipis 
inusitata largitate contulerunt. Nec mediocri Nobis solatio fuit, quod 
addidisti, catholicos istos omnium ordinum de iis contumeliis, quas qui 
principem magistratum huius almae Urbis obtinet, in Nos Ecclesiamque 
iecerat, solemnibus ob eam rem indictis conventibus, gravissime con- 
questos esse. Haec itaque tuorum testimonia praeclarae erga Nos pie- 
tatis atque fidei dant Nobis causam gratulandi tibi, qui tam uberes de 
tuis laboribus fructus capis. Id autem cum facimus, simul tibi manda- 
mus ut omnibus, qui de Nobis istic pie promeriti sunt, gratias diligen- 
ter agas, Nostro nomine; praetereaque significes Nos obsecratione sup- 
plici a Deo contendere, ut eorum merita magnis in hac et in sempiterna 
vita praemiis remuneretur. Quorum auspicem eandemque peculiaris 
benevolentiae Nostrae testem, apostolicam benedictionem tibi, Dilecte 
Fili Noster, et Clero populoque tuo amantissime impertimus. 

Datum Romae, apud Sanctum Petrum, die 1x mensis Novem- 
bris mpccccx, Pontificatus Nostri anno octavo. 


PIUS PP. X. 


VIL. 


VENERABILIBUS FRATRIBUS FRIDERICO ARCHIEPISCOPO ET EPISCOPIS 
PROVINCIAE ROTHOMAGENSIS. 


Venerabiles Frates, salutem et apostolicam benedictionem. — Qua 
vos ratione cogitatis uti in admittendis posthac pueris ad Convivium 
Eucharisticum, eam, a vobis cum luculenta obsequii studiique signifi- 
catione ad Nos delatam, equidem libenter cognovimus. Patet enim in 
hoc vos id agere, ut et praescriptionibus Decreti Nostri Quam singu- 
lari religiose apud vos satisfiat, et dioecesium vestrarum instituta, 
quantum potest, conserventur. Utrumque autem propositum commode 
hoc pacto effici posse, videtur. Quare eiusmodi Nos rationem compro- 
bamus: eamdem vos ab omnibus, quorum interesse debet, diligenter 
servandam curabitis. Auspicem interea divinorum munerum, quae inde 

licet vestris gregibus exspectare uberrima, apostolicam benedictionem 
vobis, Venerabiles Frates, et Clero populoque vestro amantissime im- 
pertimus. 

Datum Romae, apud S. Petrum, die xiv mensis Novembris Mcmx, 
Pontificatus Nostri anno octavo. 


PIUS PP. X. 


Vill. 


DILECTO FILIO, NOBILI VIRO COMITI GULIELMO DE HOENSBROECH, EQUITI MA- 
IORI HONORARIO MELITENSI, PRAESIDI SODALITATIS EQUITUM PER PRO- 
VINCIAM RHENANAM ET VESTPHALIAM. 


Dilecte fili, nobilis vir, salutem et apostolicam benedictionem. — 
Inter catholicos homines, qui hoc se nomine dignos in omni actione 
vitae praeclare probent - quorum quidem in istis regionibus magna, 
Dei munere, copia est - cum primis te ceterosque equites splendidis- 
simi Ordinis tui numerari cognovimus. Etenim de alacritate praesertim 
ac studio vestro, quo religionis et beneficientiae christianae instituta 
promovetis, laetabilia Nobis afferuntur multa, item de constantia et fide, 
qua Sedis Apostolicae et auctoritatem sequimini et iura defenditis. Quare 
vobis plurimum gratulamur, summamque paternae benevolentiae cari- 
tatem pollicemur. Vos vero pergite tenere istam viam, quam insistitis, 
divina subnixi ope: cuius Nos auspicem, apostolicam benedictionem 
tibi, dilecte fili, nobilis vir, et sodalibus tuis peramanter impertimus. 

Datum Romae, apud S. Petrum, die xv mensis Novembris mcmx, 
Pontificatus Nostri anno octavo. 


‘PIUS PP. X. 


IX. 


VENERABILI FRATRI ALFREDO, EPISCOPO TIT. ARCENSI. 
ADMINISTRATORI APOSTOLICO DIOECESIS LUCANENSIS. 


Venerabilis Frater, salutem et apostolicam benedictionem. — Ad 
agenda utiliter saecularia solemnia in honorem Caroli Borromaei, cui 
quidem maxime dandum est laudi, quod disciplinam sui Cleri optime 
constituerit, iure existimasti nihil a te posse aptius fieri, quam si prima 
Synodus dioecesis Lucanensis, eo velut duce et auspice, haberetur. Hane 
autem feliciter celebratam cognovimus ex tuis et sacerdotum tuorum 

communibus litteris, quae magnopere Nos, par uti fuit, delectarunt: plenae 
quippe vestri in Nos obsequii vestrique amoris erant. Nec vero dubita- 
mus, pro opinione, quam habemus, diligentiae prudentiaeque tuae, quin 
sapienter in ista Synodo Lucanensis Ecclesiae temporibus consultum 
sit. Restat, ut Deus benignus prosperos det exitus vestris laboribus ; 
id quod enixe ab eo rogamus, proptereaque tibi, Venerabilis Frater et 
sacerdotibus tuis itemque populo tuae curae concredito apostolicam 
benedictionem amantissime impertimus. 

Datum Romae, apud S. Petrum, die xxvii mensis Novembris mcmx, 
Pontificatus Nostri anno octavo. 


PIUS PP. X. 


X. 


DILECTO FILIO NOSTRO ANTONIO S. R. E. PRESB. CARD. FISCHER, 
ARCHIEPISCOPO COLONIENSI. 


Dilecte Fili Noster, salutem et apostolicam benedictionem. — Quae 
tuo nomine itemque Venerabilium Fratrum, Germaniae Episcoporum, 
qui tecum solemnem coetum Fuldae celebrarunt, perscribis ad Nos de 
rebus communiter consultis, ea Nos quidem summo opere delectant ; 
praesertim cum sit perspicuum in consiliis vestris fraternam omnino 
dominatam esse caritatem, adeo ut opinionum varietas in disceptando 
consensum omnium in deliberando minime impediverit. Gaudemus 
etenim vos de re sociali diligenter cavisse, ut simultates contentiones- 
que acerbae, quae inter duo foederatorum opificum genera intercedunt, 
e medio pellantur; ob eamque causam utrisque sodalitatibus certas 
quasdam in universum constituisse leges, quas sequi debeant, ut in sua 
quaeque regione pergant pro veris et dominorum et operariorum utili- 
tatibus niti, idque cum religiosae civilisque rei emolumento. Gratum est 
etiam, quod significas, vos, Decreti Nostri Quam singulari exsequendi 
gratia, statuisse per communem epistolam docere populum et admonere 
quid generatim fieri oporteat, ut pueri quamprimum Mensam Euchari- 
sticam participent. In quo velimus probe intelligant Christifideles non 
tam illud agi ut praecepto Romani Pontificis obtemperetur, quam ut 
eiusmodi officio satisfiat, quod ab ipsa Evangelii doctrina sponte nasci- 
tur, atque adeo ut vetus et perpetua Ecclesiae consuetudo, ubi intermissa 
est, ibi revocetur. — Quod attinet ad potestatem a Nobis factam Episcopis 
removendi loco Parochos, ratione oeconomica, non miramur, huic De- 
creto, quotquot ab eo sibi timent, repugnare, eosque fortasse ab ipsis 

rerum publicarum gubernatoribus contendere, ut eiusdem Decreti vim 
et effectum impediant. Etsi autem usus potestatis huius omnem sem- 
per circumspectionem cautionemque desiderat, nolumus tamen, id pru- 
dentiae studium unquam abeat in sollicitudinem pusilli animi, ob quam 
Episcopus, rei difficultatibus, plus aequo, commotus, non audeat ad id 
devenire, quod magni ad salutem animarum interesse videt. Etenim in 
perfunctione officii, maxime quae ad divinam gloriam recta pertineat, 
nulla est defugienda dimicatio, imo animose nobis adeunda, quando- 
quidem Deus ipse dimicantibus adest adiutor fortis. — De detestandis 
autem Modernistarum erroribus ad praescriptam a Nobis formulam, Nos 
quidem, cum coram tecum egimus, benigna legis interpretatione usi, 
declaravimus, non adigi eo Motu-proprio ad iusiurandum sacerdotes, 
qui sacras disciplinas in Athenaeis civilibus profitentur. Verum, si qui ex 
his doctoribus publicis simul in ministerio sacerdotali ut concionatores 
aut confessarii versentur, aut sacrum beneficium obtineant, aut in curiis 
vel iudiciis ecclesiasticis aliquid muneris gerant, eos e communi iuris- 
iurandi lege eximere, Nobis profecto non fuit in animo, nec est. Illi 
ipsi autem, quibus, utpote doctoribus publicis tantum, iurando absti- 
nere licet, si prae se ferant hac se uti licentia libenter, nullam for- 
tasse de suae doctrinae sanitate suspicionem afferent, at certe iudiciis 
hominum misere servire se ostendent, ignave reverentes istorum aucto™ 
ritatem, qui non ex animi sententia sed ex odio catholicae professio- 
nis clamant personantque, hoc fidei sacramento dignitatem violari 
rationis humanae et progressionem studiorum cohiberi. Itaque in hoc 
genere, praeter eam, quam diximus, causam, remissioni dare locum 
non placet. Ceterum, hoc habemus persuasum, quibus iurisiurandi 
gratiam fecimus, eos ipsos in significationem virilis animi fore prin- 
cipes ad illud dandum, nec dubitaturos, si res tulerit, contumelias pati; 
siquidem facile sibi viderentur non digni magisterio christiano, si se 
puderet in ministris esse Domini Nostri Iesu Christi: — Quod autem 
ad populum tuum amantissimis verbis renuntiasti, quemadmodum a 
Nobis, nempe pro tuis magnis in Nos meritis, paulo ante exceptus esses, 
gratum est. Nam cum omnes qui suam pietatem Nobis probant, maxi- 
meque dilectos filios Nostros, Cardinales, et Venerabiles Fratres, Episco- 
pos, qui regiminis Ecclesiae pondus Nobiscum sustinent, caros habea- 
mus; tum nihil tam valde cupimus, quam ut Nostra erga eos caritas 
benevolentiae appareat. — Restat ut gratias tibi pro faustis omnibus 
agamus, quorum quidem referimus ex animo vicem; atque in auspicium 
caelestium, quae precamur, munerum tibi, dilecte fili Noster, ceteris 
omnibus Germaniae Episcopis, in primisque Cardinali Episcopo Vratis- 

laviensi, et Clero populoque vestro apostolicam benedictionem aman- 
tissime impertimus. 

Datum Romae apud S. Petrum, die xxx1 mensis Decembris Mcmx, 
Pontificatus Nostri anno octavo. 


PIUS PP. X. 


XI. 


DILECTO FILIO NOSTRO, ANTONIO IOSEPHO S. R. E. PRESB. CARD. GRUSCHA, 
ARCHIEPISCOPO VIENNENSI ET VENERABILIBUS FRATRIBUS, CETERIS ARCHIE- 
PISCOPIS ET EPISCOPIS DITIONIS AUSTRIACAE. 


Dilecte Fili Noster, Venerabiles Fratres, salutem et apostolicam 
benedictionem. — Quas vos haud ita pridem, cum solemne consilium 
de communibus vestris rebus Vindobonae haberetis, misistis ad Nos 
plenas amoris et officii litteras, iis Nos magna cum voluptate perlectis, 
facere non possumus, quin vobis et agamus ingentes gratias, et vehe- 
menter gratulemur. Etenim in his temporum acerbitatibus, quae domi 
forisque tantas Nobis curas et molestias exhibent, omnino labori et aegri- 
tudini succumbendum Nobis foret, nisi divinus Auctor et Conservator 
Ecclesiae infirmitatem Nostram praesenti ope sustentaret. Sed, praeter 
Dei benignitatem, maxime Nos recreat et reficit studium sacrorum An- 
tistitum, qui voluntatis necessitudine, non solum dignitatis, Nobiscum 
cohaereant, suaque navitate et industria onus Apostolatus aliqua ex 
parte Nobis allevent. Hoc nempe numero vos esse, probe iam scimus: 
verumtamen praeclara illa vel significatio vestrae erga Nos pietatis, vel 
professio intimae cum Apostolica Sede vestrum coniunctionis vel decla- 
ratio obsequii et fidei, qua praeceptis optatisque Romani Pontificis 
obtemperare studetis, opportuno Nobis, nec mediocri, solatio fuit; et ob 
eam rem Nostra vobis gratia debetur. [llud autem causae est, cur vobis 
gratulemur, quod e coetu Vindobonensi ad explenda boni Pastoris officia 
atque partes maiorem videmini sumpsisse alacritatem, et praecipue in illa 
incubuisse , quae hodie vestram diligentiam in primis requirunt. Nam 
quod in Nostra ponitis laude, quidquid ad hance diem in utilitatem Ec- 
clesiae gessimus, quodque praesertim ea miramini et effertis, quae Nos 
de cohibenda peste Modernismi, de augenda auctoritate Episcopi in ordi- 
natione paroeciarum, de communicatione Corporis Christi maturanda pue- 
ris constituimus, vos quidem pie humaneque facitis; nihil enim Nos aliud 
egimus, ac Nostrum officium munusque postulabat: sed tamen intelligi- 
mus omnem vos daturos esse operam, ut quae universis Episcopis prae- 

scripta sunt, ea vos, pro virili parte, accuratissime exsequamini. Ceterum 
non eget hortationis Nostrae quasi stimulo vestra virtus: satis ardorem 
vestrum elaborandi pro Ecclesia excitat atque acuit ipsa, quae ingrave- 
scit contra Ecclesiam conspiratio improborum; hine est, quod convicia 
nuper facta adversus Romanum Pontificatum, et contumelias recentius 
maiestati Religionis in hac alma Urbe impositas tam vos indigne tuli- 
stis tamque graviter conquerimini. Itaque, ut rogatis, divinae gratiae mu- 
nera, quibus labos vester adiuvetur et fructuosus fiat, precamur, effuse 
in vos de caelo defluant, eorumque auspicem, vobis, dilecte Fili Noster 
et Venerabiles Fratres, Cleroque et populo vestro apostolicam benedi- 
ctionem amantissime impertimus. 

Datum Romae, apud S. Petrum, die vit mensis Ianuarii anno mMcMx), 
Pontificatus Nostri octavo. 


PIUS PP. X. 


XII. 


VENERABIiLI FRATRI ANSELMO, ARCHIEPISCOPO ACHERONTINO 
ET MATERANENSI. 


Venerabilis Frater, salutem et apostolicam benedictionem. — Non me- 
diocri Nos affecit gaudio communis epistola, quam tu, Venerabilis Frater, 
cum utriusque tuae dioecesis clero, Spiritualibus Exercitiis de more per- 
actis, testem apud Nos esse vestrae in Nos pietatis vestraeque erga Aposto- 
licam Sedem fidei voluistis: sed praecipue proposita placuerunt, quae 
professi estis ideo a vobis inita, ut sanctarum commentationum fructus 
vobis constaret. Et recte quidem existimatis non posse vos melius 
tum vestrae saluti tum aliorum consulere, quam si et talem suscipia- 
tis rationem vitae, qualem in Nostra ad Clerum Evhortatione propo- 
suimus, et pepulum in doctrina christiana diligenter instruatis. Idcirco 
enim divinae religionis plerumque vel contemnuntur dogmata vel negli- 
guntur praecepta, quia vulgo ignorantur. Praeterea, etsi habebamus 
certum vos magisterio Ecclesiae auctoritatique Romani Pontificis esse, 
ut oportet, obedientes atque ab omni Modernistarum errore et insania 
longe alienos, tamen id vos solemni pollicitatione confirmasse, gra- 
tum Nobis est. Gratias autem vobis agimus, quod paupertati Sedis Apo- 
stolicae pro facultate subvenistis: rogamusque Deum ut ipse hoc vestrum 
in Nos meritum abunde remuneretur. Quare auspicem divinorum mune- 

rum, apostolicam benedictionem vobis omnibus, Venerabilis Frater et 
dilecti filii, amantissime impertimus. 
Datum Romae apud S. Petrum, die vii mensis Ianuarii anno McMXI, 


Pontificatus Nostri octavo. 
PIUS PP. X. 


S. CONGREGATIO S. OFFICI 


(SECTIO DE INDULGENTIIS) 


I. 


DE ABSOLUTIONE SEU BENEDICTIONE PAPALI TERTIARIIS ACCIPIENDA. 


DECRETUM 


Die 15 Decembris 1910. 

SSmus N. D. Pius divina Providentia PP. X, in Audientia R. P. D. 
Adsessori S. Officii impertita, preces a nonnullis Tertiariorum Sodali- 
tatum Moderatoribus pluries porrecta, benigne excipiens, quo facilius 
Tertiarii ex utroque sexu, cuiuscumque Ordinis, iis non exceptis, qui 
vitam communem agunt, diebus statutis generalem Absolutionem seu 
Papalem Benedictionem recipere valeant, clementer indulsit, ut, quoties 
ipsi ad hunc finem una simul convenerint, et Sacerdos, cuius est illam 
impertiri, quacumque ex causa, abfuerit,eamdem Absolutionem seu Be- 
nedictionem accipere possint a quolibet Sacerdote, sive saeculari, sive 
regulari, qui ad sacramentales confessiones audiendas sit approbatus. 
Praesenti in perpetuum valituro. Contrariis quibuscumque non obstan- 


tibus. 
Aloisius Giambene, 


L. Substitutus pro Indulgentiis. 


II. 


DE METALLICO NUMISMATE PRO LUBITU FIDELIUM 
SACRIS SCAPULARIBUS EX PANNO SUFFICIENDO. 


DECRETUM 


Cum sacra, quae vocant, scapularia ad fidelium devotionem foven- 
dam sanctiorisque vitae proposita in eis excitanda maxime conferre 
compertum sit, ut pius eis nomen dandi mos in dies magis invalescat, 

SSmus D. N. D. Pius divina providentia PP. X, etsi vehementer exoptet 
ut eadem, quo hucusque modo consueverunt, fideles deferre prosequan- 
tur, plurium tamen ad Se delatis votis ex animo obsecundans, praeha- 
bito Emorum Patrum Cardinalium Inquisitorum Generalium suffragio, 
in Audientia R. P. D. Adsessori huius Supremae Sacrae Congregatio- 
nis Sancti Officii, die 16 Decembris anni currentis, impertita, benigne 
decernere dignatus est: 

Omnibus fidelibus, tam uni quam pluribus veri nominis atque a 
Sancta Sede probatis scapularibus (exceptis quae Tertiorum Ordinum 
sunt propria), per regularem, ut aiunt, impositionem iam adscriptis aut in 
posterum adscribendis, licere posthac pro ipsis, sive uno sive pluribus, sca- 
pularibus ex panno, unicum numisma ex metallo seu ad collum seu 
aliter, decenter tamen super propriain personam, deferre, quo, servatis 
propriis cuiusque eorum legibus, favores omnes spirituales (sabbatino, 
quod dicunt, scapularis B. M. V. de Monte Carmelo privilegio non exce- 
pto) omnesque indulgentias singulis adnexas participare ac lucrari pos- 
sint ac valeant; 

Huius numismatis partem rectam, SSmi D. N. I. C. suum sacratis- 
simum Cor ostendentis, aversam, Bmae Virginis Mariae effigiem referre 
debere; 

Idem benedictum esse oportere tot distinctis benedictionibus quot 
sunt scapularia regulariter imposita, queis, pro lubitu petentium, suffici 
velit; 

Singulas has, demum, benedictiones impertiri posse unico crucis 
signo, vel in ipso adscriptionis actu, statim post absolutam regularem 
scapularis impositionem, vel etiam serius, pro petentium opportuni- 
tate, non interest an servato vel non diversarum adscriptionum ordine, 
nec quanto post temporis ab ipsis, a quovis Sacerdote, etiam ab adscri- 
bente distincto, qui respectiva scapularia benedicendi sive ordinaria 
sive delegata facultate polleat, firmis ceteroquin primitivae facultatis limi- 
tibus, clausulis et conditionibus. 

Contrariis quibuscumque, etiam specialissima mentione dignis, non 
obstantibus. 

Datum Romae, ex Aedibus S. Officii, die 16 Decembris 1910. 


A.Lorstus GIAMBENE, 
Substitutus pro Indulgentiis. 
L. S. 

III. 


AD DECRETUM S. CONGREGATIONIS 8S. OFFICII 
DE METALLICO NUMISMATE SACRIS SCAPULARIBUS SUFFICIENDO 


DECLARATIONES. 


Circa numismata hucusque ad finem, de quo supra, benedicta, et 
circa facultatem ea benedicendi a SSmo Diio nostro, directe, vel per 
aliquod S. Sedis Officium, aut aliter quomodolibet iam concessam, Idem 
SSmus mentem Suam aperuit, et quae sequuntur adamussim servanda 
mandavit : 

1. Numismata a facultatem habentibus rite iam benedicta, etiam 
in posterum scapularium loco gestari poterunt, eo modo et sub iis 
conditionibus, quibus constitit factam esse potestatem ; 

2. Sacerdotes omnes, saeculares vel regulares, etiam conspicua ful- 
gentes dignitate, ne amplius numismata sic benedicendi utantur facul- 
tate, quinquennio ab illa obtenta transacto. Poterunt interea, etiamsi 
scapularia respective benedicendi non polleant facultate, numismata 
ubilibet benedicere; ea tamen lege, ut sive quod ad statutas eorum 
attinet imagines, sive quod ceteras respicit conditiones, praescriptio- 
nibus in supra relato Decreto contentis omnino se conforment; 


3. Qui porro subdelegandi praediti erant facultate, hac ipsa De- 
creti et Declarationum promulgatione, se illa noverint excidisse; satis 
enim per idem Decretum iam spirituali fidelium emolumento provi- 


sum est. 
Datum Romae, ex Aedibus S. Officii, die 16 Decembris 1910. 


A.orsius GIAMBENE, 
Substitutus pro Indulgentiis 
L. 48 S. 

S. CONGREGATIO CONSISTORIALIS 


1. 
DECLARATIONES 


CIRCA IUSIURANDUM A MOTU-PRORIO “ SACRORUM ANTISTITUM ” PRAESCRIPTUM. 


Propositis huic sacrae Congregationi Consistoriali quae sequuntur 
dubiis, id est: 

J. utrum alumni Religiosi maioribus ordinibus initiandi teneantur 
dare iusiurandum a Motu-proprio Sacrorum Antistitum praescriptum 
coram Episcopo ordines conferente, an coram moderatore religioso; 

II. coram quonam idem iusiurandum praestare debeant Religiosi 
qui confessionibus excipiendis et sacris concionibus habendis desti- 
nantur; 

III. in quibusnam tabulariis adservanda sint documenta iusiurandi 
a superius memoratis Religiosis dati; 


SSmus Dominus noster Pius PP. X, in audientia diei 16 Decem- 
bris 1910 Cardinali Secretario eiusdem sacrae Congregationis concessa, 
mandavit ut respondeatur: 

ad J. affirmative ad primam partem, negative ad secundam; 

ad IJ. coram eo, a quo approbationem confessionibus excipiendis 
et sacris concionibus habendis obtinent. 

ad III. in tabulario illius Ordinarii, qui iusiurandum recepit. 

Datum Romae, ex aedibus sacrae Congregationis Consistorialis, 
die 17 Decembris anno 1910. 


C. Carp. De Lat, Secretarius. 
L. 5 S. S. Tecchi, Adsessor. 


Il. 
NOMINATIONES EPISCOPORUM. 


SSmus D. N. Pius Papa X, decreto Sacrae huius Congregationis 
Consistorialis; elegit: 

14 decembris 1910. — R. P. D. Balthasarem Kaltner, episcopum titu- 
larem Agathopolitanum et Auxiliarem Emi Archiepiscopi Salisburgensis, 
in episcopum cathedralis ecclesiae Gurcensis. 

— R. P. Pium a S. Joseph, in saeculo Marcellum Bagnoli , defini- 
torem generalem Ordinis Carmelitarum Excalceatorum, consultorem Sa- 

crarum Congregationum Concilii et de Religiosis, in episcopum cathedralis 
ecclesiae Marsorum. 

19 decembris 1910. — R. D. Joannem Rosi, dioecesis Cremensis, 
doctorem in philosophia ac iure canonico, rectorem ac professorem in 
seminario cremensi, in Episcopum cathedralis ecclesiae Montis Falisci. 

Mandavit autem idem SSmus Dominus ut hac de re Litterae Apo- 
stolicae sub plumbo ad tramitem iuris expediantur. 


ERECTIONES DIOECESUM. 


SSmhus D. N. Pius Papa X, decreto Sacrae huius Congregationis 
Consistorialis, elegit: 

10 decembris 1910. — Novam dioecesim Montesclarensem in Brasilia 
dividendo dioecesim Adamantinam in duas partes, et assignando novae 
dioecesi eam veteris (dioecesis) Adamantinae partem, quae est ad septen- 
trionem cis flumina Jequitinbonha, Macahubas, Jequetahy. S. Francisco 
et Urucuya. 

Mandavit autem idem SSmhus Dominus ut hac de re Litterae Apo- 
stolicae sub plumbo ad tramitem iuris expediantur. 


S. CONGREGATIO DE SACRAMENTIS 


MOHILOVIEN. 


PRAESUMPTAE MORTIS CONIUGIS. 


Revihus Vicarius Capitularis Mohilovien., die 6 mensis Martii anno 
1909, huic S. C. quae sequuntur obtulit preces: « Iacobus Ondzul, tem- 
pore belli Russico-Iaponici, pugnae apud civitatem Mukden, die 22 Fe- 
bruarii 1905 interfuit, et prout ex adiecto testimonio potestatis militaris 
patet, in eadem pugna absque ulla notitia periit. Nunc uxor eius, Martha 
Ondzul, credens virum suum in proelio fuisse occisum, novas nuptias 
inire vult. Cum tamen mors Iacobi Ondzul, quamvis probabilissima, 
incerta nihilominus remaneat, hinec iuxta Instructionem S. C. Inquisit., 
die 13 Maii 1868 datam, negotium decisioni Sanctae Sedis Apostolicae 
submitti debet. Quia vero casus similes quamplurimi habentur, etenim 
eodem bello, praesertim in pugnis prope Mukden et Lao-Yan, copiae 

Russicae, acie turbata a copiis Iaponensibus, sese retrahentes, plurimos 
perdiderunt milites, qui dein, a Iaponensibus, quo factum est ut nunc 
de permultis militibus qui proeliis interfuerant, nullae habeantur noti- 
tiae, hine infrascriptus Vicarius Capit. Mohilovien. ad pedes Sanctitatis 
Vestrae provolutus, humillime orat ut Sanctitas Vestra benignissime 
declarare dignetur: 

«1. Utrum dictae Marthae Ondzul novas nuptias inire liceat; et 

« 2° Quid faciendum in aliis casibus similibus » 

Quibus precibus adiectum est militaris officii testimonium ut se- 
quitur : 

« Ministerium rebus bellicis gerendis praepositum - Praetorium 
maius - Specialis sectio pro colligendis notitiis de occisis et vulneratis 
militibus in bello cum [aponia. - Specialis sectio Praetorii maioris prae- 
sentibus nuntiat iuxta relationem Praefecti legionis 100*° Ostroviensis, 
Iacobum, lIacobi filium, Ondzul, e militibus copiis subsidiariis annume- 
ratis, ad arma vocatum, in pugna prope civit. Mukden die 22 Februarii 
1905 absque ulla notitia periisse, et dispositione, eodem anno N. 57 
legioni data, ex elencho militum legionis esse expunctum. Sectionis Prae- 
fectus, Belli-dux-legatus Smorodsky. - Praefectus legionis Kalugin ». 

Ad quam rem, cum nempe agitur de probando obitu alicuius con- 
iugis, ut transitus ad alias nuptias permitti possit, constat quam caute 
sacri canones procedendum esse iubeant. Exigitur enim quod de morte 
coniugis certo constet, ut cap. 2, De secundis nuptiis, vel quod de ipsa 
morte certum nuncium recipiatur, cap. 19, De sponsalibus et matrimo- 
niis; ideoque authenticum documentum de obitu exquiri debet. Quod 
si haberi nequeat, testium depositionibus supplendum est; his vero defi- 
cientibus: « Probatio obitus ex coniecturis, praesumptionibus, indiciis et 
adiunctis quibuscumque tam sedula certe et admodum cauta investiga- 
tione curanda erit, ita nimirum ut pluribus hine inde collectis, eorum- 
que natura perpensa, prout scilicet urgentiora vel leviora sunt, seu pro- 
piore vel remotiore nexu cum veritate mortis coniunguntur, inde prudentis 
viri iudicium ad eandem mortem affirmandam probabilitate maxima 
seu morali certitudine promoveri possit », prout loquitur Instructio S. C. 
S. Officii data anno 1868, quae incipit: « Matrimonii vinculo ». 

Neque civilis legis provisiones locum requisitae moralis certitudi- 
nis tenere possunt; quae quidem provisiones secundum suos cuius- 
que populi atque aetatis mores sunt constitutae. Revera praefatum 
S. Off. ad dubium: « Utrum provisiones legis civilis de absentibus con- 
iugibus locum certitudinis moralis de eorum morte tenere possint, ac 
consequenter utrum derelicti coniuges, perfectis et impletis istis provi- 


28 Acta Apostolicae Sedis. - Commentarium Officiale. 


sionibus, aliud matrimonium legitime contrahere valeant », die 28 Iunii 
1865 Vicario Apostolico Pondicheriano reposuit: « Iuxta expositum, Ne- 
gative, et expendendos esse casus particulares ab ipso Vic. Apost. iuxta 
Instructionem quae eidem communicatur ». 

Atque haec ipsa S. Congr. de disc. Sacr. in causa Messanen. seu 
Rheginen., Praesumptionis de morte, diei 12 Martii 1909, quoad incolas 
Siciliae et Calabriae qui terraemotu diei 28 Decembris 1908 disparue- 
rant, et de quorum morte potestas civilis testimonium dederat, propo- 
sito dubio: « An et quomodo providendum », in plenario conventu 
respondit: « Expendendos esse ab Ordinario casus particulares, iuxta 
Instructionem “ Matrimonii vinculo ”, a S. C. S. Officii datam anno 1868 ». 

Verum ad moralem certitudinem in re gignendam argumenta de- 
promi quoque possunt ex actis a civili Tribunali confectis, examine 
super ipsis instituto, prouti S. Off. die 6 Februarii 1861, respondit: 
« Argumenta etiam desumi possunt ex actis a Tribunali civili confe- 
ctis, et deinde super illis instituto examine, ubi nihil contrarium repe- 
riatur, ab Ecclesiastica potestate fieri debet sententia, qua declaratur 
satis constare de obitu personae de cuius existentia inquiritur ». 

Et in praesenti casu militis Iacobi Ondzul, quamvis acta non 
exarata fuerint a Tribunali civili, attentis tamen circumstantiis, pecu- 
liari vi pollet documentum de morte Iacobi, quod edidit specialis 
sectio pro colligendis notitiis de occisis et vulneratis militibus in bello 
cum Iaponia. 

Quod autem spectat casus, quodammodo similes, militum qui in 
proelio cecidisse praesumebantur, afferri potest responsum S. O., datum 
die 27 Apr. 1887, quoad Iosephum N., qui an. 1870 ad bellum profectus, 
in proelio ad civitatem S. Quintini, die 19 Ian. an. 1871 commisso, 
disparuit, ut constabat ex litteris Ministri qui militiae praeerat, neque 
ex eo tempore ulla fama de eo audita fuit, ita ut Tribunal civile 
sententiam de eius obitu pronuntiaverit. Addendum quod Iosephus 
pactum cum septem ex suis sociis iniverat, ut post proelium in eun- 
dem locum convenirent, solusque e conventu abfuit. Et Suprema S. Cong. 
reposuit: « Dummodo ex authenticis documentis et ex testibus fide 
dignis saltem summarie et extraiudicialiter constet non solum de iis quae 
ab Episcopo exprimuntur, sed insuper Iosephum N. sincero animo pro- 
sequutum fuisse uxorem et liberos, neque ullam adfuisse causam quare 
eos desereret, permitti posse oratrici ut matrimonium ineat cum Lu- 
dovico N. ». 

Et quoad uxores militum qui proelio de Adua anno 1895 interfue- 
rant, et quorum nulla notitia supererat, non obstantibus investigationi- 

bus a Gubernio peractis, eadem S. Congr. die 20 Iulii 1898 rescripsit: 
« Dummodo agatur de viris qui certo adstiterunt pugnae de Adua, et 
peractis opportunis investigationibus, indubitanter dignosci nequeat, an 
vir reapse mortuus ceciderit, attentis specialibus circumstantiis in casu 
exposito occurrentibus, et valida praesumptione obitus, Ordinarius per- 
mittere poterit transitum ad alias nuptias ». 

Circa igitur preces Vicarii Capitularis Mohiloviensis, quas supra retu- 
limus, in plenariis Comitiis H. S. C. habitis die 16 Decembris 1910, pro- 
posita sunt dubia: 

I." An Marthae Ondzul permitti possit transitus ad alias nuptias 
in casu. 

II." An et quomodo providendum sit in aliis casibus similibus. 

Ac re mature perpensa, EE. PP. respondendum decreverunt: 

Ad 1." Affirmative. 

Ad II." Applicandum esse responsum a S. Officio datum die 20 Iulii 
1898 quoad viros qui adstiterunt pugnae de Adua. 


D. Carp. Ferrata, Praefectus. 


L. S. 
Ph. Giustini, Secretarius. 


SACRA CONGREGATIO DE RELIGIOSIS 


I. 


DECRETUM QUOAD LAICOS ORDINUM RELIGIOSORUM. 


Sacrosancta Dei Ecclesia Ordines Religiosos decorandos voluit sole- 
mnitate votorum, quo status prosequentium in eis evangelica consilia 
fieret aestimatione et effectu in christiana societate stabilior. Ad quae 
vota solemniter profitenda eos quoque admittit, qui nulla Sacerdotii 
Christi participatione donati, Conversi seu Laici vocantur. 

Quum vero per votorum solemnitatem prorsus irrevocabili, arctis- 
simo et publico nexu mancipetur homo divino servitio coram Ecclesia 
et fidelibus universis, decet omnino, ut qui, hac ratione, Christi vestigia 
se propius ac perpetuo secuturos spoponderunt, ii fideliter in sua pro- 
missione perseverent. Quod praesertim de Laicis seu Conversis dicendum 
est, quos nonnisi admiratione summa et scandalo cernerent fideles, post 
solemnem professionem ad saecularia vota redire, nullo a se vitae prioris 
signo distinctos. 

Spiritus autem temporum, qui omnimodam libertatem infausto vin- 
dicat hominibus, sancta quoque Monasteriorum septa est furtim prae- 
tergressus; idque etiam effecit, ut cum desiderio vitae humilioris, abscon- 
ditae in Christo, qualis Conversorum solet esse in Coenobiis, propositi 
perseverantia simul imminueretur, in iis praesertim Laicis, quos forsan 
religiosos potius fecerat necessitas, quam voluntas, vel quos Superiores 
absque debitis cautelis exceperant, vel quos acceptis a Deo beneficiis 
abuti contigerat. Hos, parvi facientes verba Sancti Augustini: Nec ideo 
te vovisse poeniteat, imo gaude iam tibi non licere quod cum tuo detrimento 
licuisset. Aggredere itaque intrepidus et dicta imple factis ; ipse adiuvabit, 
qui vota tua expetit. Felia est. necessitas, quae in meliora compellit (S. Aug., 
Ep. 127, 8), mater Ecclesia, studens minori malo, licet non sine magna 
commiseratione, aliquando permisit abire. 

Ut igitur dignitas votorum, quae etiam Laici solemni ritu promit- 
tunt, in laude, qua in Ecclesia merito gaudent, perseveret, et ad sanctum 
vocationis propositum impensiore cura provehendum, nostra difficillima 
aetate, haec Sacra Congregatio, Negotiis Religiosorum Sodalium prae- 
posita, rem attentissime in Domino consideravit, discussis sedulo causis, 
propositisque mediis ac remediis; sententiamque expetivit quum Mode- 
ratorum Generalium praecipuorum Ordinum, tum plurium ex suis Con- 
sultoribus. Quae omnia Emi Patres Cardinales Sacri eiusdem Consessus, 
in Plenario Coetu, die 29 Iulii anno 1910 ad Vaticanum habito, diligen- 
tissime perpendentes, quaedam statuenda rati sunt, quae Laicorum 
ingressum, tyrocinium, institutionem, votorum emissionem in posterum 
opportune moderentur. 

Haec igitur erunt apprime servanda ab omnibus Religiosis Fa- 
miliis, apud quas a Conversis quoque solemnia vota nuncupantur, 
nimirum : 

1. Moderatoribus Generalibus facultas fit permittendi toties quoties 
Superioribus Provincialibus, ut excipere valeant eos quoque iuvenes, ad 
Laicorum munia destinatos, qui vix expleverint decimum septimum 
aetatis annum, servatis servandis. 

2. Nemo ad Novitiatum admittatur, qui per duos saltem annos, 
vel per plures, si magis diuturnum experimentum Constitutiones Ordi- 
nis praescribant, postulatum non expleverit, sub poena invalidae postea 
professionis. 

3. Novitiatus ante vigesimum primum aetatis annum initium non 
habeat, ad tramitem iuris vigentis; isque unum vel etiam duos annos 
perduret, iuxta proprii Ordinis Constitutiones. 

4. Expleto Novitiatu, servatisque quae servanda sunt, Laici admitti 

possunt ad simplicem votorum professionem, quae quidem, perpetua ex 
parte voventis, sit ad tempus sexennii ex parte Ordinis. 

5. Absoluto sexennio votorum simplicium et expleto trigesimo 
aetatis anno ac non prius, sub poena item invaliditatis, servatisque 
pariter servandis, Laici vota solemnia nuncupare poterunt. 

6. Quae in praecedentibus articulis respiciunt professionem voto- 
rum simplicium et solemnium erunt quoque servanda quoad Laicos nunc 
in Coenobiis viventes, qui solemnem professionem nondum nuncu- 
parunt. 

Spatium hoc sat diuturnum novem annorum sperandum est, fore 
ut quum Superioribus tum tyronibus opportunitatem det explorandi 
illine voluntatem, hinc vitae institutum, ad quod postea solemniter 
amplectendum, virtute firmior, potest homo maturius afferre iudicium. 

Haec autem aliquam, non tamen omnino firmam darent perseve- 
rantiae spem, nisi ea comitentur sequentes et aliae id genus cautelae 
et industriae, quas Apostolica Sedes, decursu saeculorum, edixit vel 
adhibendas suasit, et observantiores Familiae Religiosae laudabili con- 
suetudine et felici exitu expertae sunt. 

Et in primis quoad Conversorum receptionem, multae sunt eaeque 
sedulae adhibendae cautelae et inquisitiones praemittendae. Provincia- 
lis indaget oportet de legitimitate natalium, de morum honestate, de 
optima coram populo fama, de idoneitate tyronum, ac praesertim de 
natura finis, quo ipsi aguntur, amplectendi statum Religiosum. Plures 
enim sunt, qui Religionem ingressi, non videntur commoda dereliquisse, 
sed quaerere; qui quaerunt in Monasterio quae nec foris habere potue- 
runt (Reg., S. Aug., c. I, 3), quique facilem vitam curarumque expertem, 
immerito nominis honore, gerere cupiunt. Hi sane non sunt, quibus cum 
Sancto Augustino exclamare fas est: Quam suave mihi subito factum 
est carere suavitatibus nugarum , et quas amittere metus fuerat, iam 
dimittere gaudium erat! (S. Aug., Conf., 1. 9, c. 1). Erunt quidem hi habitu 
Religiosi, non virtute, quos rectius fuerat in saeculo ambulasse per 
plana, quam ad altiora tendentes forsan in discrimen suam aeternam 
vocare salutem. 

Quos factae, etiam secreto, inquisitiones et exhibita documenta 
serio commendaverint, ii tantum, praehabita de more maiorum Supe- 
riorum licentia, ad Postulatum admittantur. 

Satis exploratum est, habet Clemens VIII in Instructione Cum ad 
regularem (n. 22), super receptione et educatione Novitiorum, perfectam 
educationem Conversorum tum Religioni decorem et ornamentum , tum 
aliis Christifidelibus aedificationem , exemplum atque utilitatem afferre. 

Necesse igitur est, ut statim ab ipso initio eorum animum spiritus Re- 
ligiosus et Ordinis totum pervadat. Qui disciplinam in novae conversa- 
tionis initio negligit, ad eam postmodum difficile applicatur, et formam, 
quam primo quis recipit, via deponit (S. Bonaventura, in Spec. Disc., 
prolog. n. 1). 

Ad hoe assequendum praeficiatur Postulantibus Pater, quem et aetas 
probaverit et vita, cui dicit sanctus Bernardus: Zelum tuum inflammet 
caritas, informet scientia, firmet constantia (S. Bernardus, Serm. 20, n. 4, 
Cant.), et de quo Sanctus Gregorius Magnus scripsit (Reg. Past., p. 2 
c. 6): Curandum quippe est ut rectorem subditis et matrem pietas et patrem 
exhibeat disciplina. Atque inter haec sollicita circumspectione providendum, 
ne aut districtio rigida, aut pietas sit remissa... Miscenda ergo est lenitas 
cum severitate; faciendum quoddam ex utraque temperamentum, ut neque 
multa asperitate exulcerentur subditi, neque nimia benignitate solvantur. 

Saepe ab ipsa civili educatione initium ducendum est; quum infe- 
rioris soleant esse fortunae qui Laicorum numero petunt adscribi. Inur- 
banitas in agendi modis, in responsionibus dandis, in incessu, in ipsa 
corporis sumenda refectione, erit paulatim, sed omnino, evellenda. Sor- 
didi habitus, quos sibi non amor humilitatis et contemptus mundi sol- 
licite elegit, sed rudis negligentia foedavit, non olent spiritum Christi, 
ideoque non semper bene de iis, quorum corpora tegunt, annuntiant. 
Corporis habitusque mundities, comite semper modestia ac simplicitate, 
erit summopere curanda. Quas item in mundo civilis educatio mode- 
ratas regulas constituit humani consortii, eas caritas quoque fraterna 
adhibendas suadet etiam in Coenobiis, quum caritatis sit, quidquid 
proximum perturbare potest, attente defugere. Inurbanitas autem, quae 
ex studio sui commodi procedit cum aliorum negleciu, non potest quin 
molestiam aliis inferat detque occasionem patientiae. 

Externe haec sese habendi compositio viam sternit animo plenius 
educando, iis scilicet nobilibus sensibus infundendis, quibus mens trahi- 
tur ad aliorum levem quamque offensionem vitandam, desideria prae- 
venienda, gratum animum facile demonstrandun, alios sibi praeferendos. 

Haec tamen singula informet oportet, regat ac nobilitet caritas 
Christi, ita ut quidquid verbis, operibus, omissionibus nostris laudabile 
est ac proximo gratum, procedat ex corde pleno caritatis. 

Quae omnia, si Laicos decent, summopere eminere debent in Sa- 
cerdotibus et iis, qui ad sacerdotium erunt promovendi, quorum igitur 
Laici intuentes exempla, pertrahantur non solum ad virtutis, sed etiam 
ad modestae urbanitatis tramitem prosequendum. 

Monitis, hortamentis, patientia ac praesertim exemplo, rudiorum 

quoque non erit difficile in urbanos et amabiles ita convertere mores ac 
modos, ut, non multo post eorum ingressum in Religionem, de ipsis 
repetere liceat illud Sancti Bernardi: Induerunt sibi faciem disciplina- 
tam, et bonam totius corporis compositionem ... sermo rarior, vultus hila- 
rior, aspectus. verecundior , incessus maturior. Verum, quia haec noviter 
coepere, ipsa sui novitate flores censenda sunt et spes fructuum, magis 
quam fructus (Serm. 63, in Cant. n. 6). 

Fructus hos quidem gignet institutio spiritualis, cui toti sint cum 
Postulantibus Praepositus, et cum Novitiis Magister. Laicorum profectum 
in viam sanctitatis faciant ipsi opus et lucrum suum, opus et lucrum 
sane nobile et ingens. 

Ad normam Decretorum Apostolicae Sedis, eis explicent universam 
doctrinam christianam, praesertim quoad sacramenta confessionis et 
communionis rite et fructuose percipienda, prae oculis habentes Cate- 
chismum Concilii Tridentini ad Parochos. Simul eos doceant, quasnam 
obligationes secum trahat votorum professio, quid exigant votis respon- 
dentes virtutes. Eas quoque explanent Regulae et Constitutionum partes, 
quae ad Conversos pertinent. 

Habeantur statis diebus collectiones seu sermones ad Laicos, non 
tantum vero ad novos, sed ad omnes, seniores quoque votorum profes- 
sione et aetate; quibus collectionibus seu sermonibus argumentum sint 
non solum catechismus, vitae spiritualis monita, Regulae et Constitu- 
tionum explanatio, verum etiam normae practicae et exempla modestae 
moderataeque urbanitatis. 

Laicorum autem animum iis virtutibus ac praesidiis Superiores 
roborare satagant, quae Laicorum status, praecipua quadam ratione, 
reposcit, nempe humilitate, obedientia, spiritu orationis ac sanctificatione 
laboris. 

Et in primis, exteriorem et cordis humilitatem studeant assequi 
Laici. Nec aliam tibi... viam munias, quam quae munita est ab illo, qui 
gressuum nostrorum tamquam Deus vidit infirmitatem. Ea est autem 
prima humilitas, secunda humilitas , tertia humilitas: et quoties inter- 
roges, hoc dicerem (S. Augustinus Ep. 118, n. 22). Nam, ut habet divus 
Bernardus (De Cons. |. 5, c. 14,n. 32): Virtutum.... stabile fundamentum, 
humilitas ...; si nutet illa, virtutum aggregatia nonnisi ruina est. Quod 
ita explicat Sanctus Thomas: Humilitas primum locum tenet, inquan- 
tum scilicet eapellit superbiam, cui Deus resistit, et praebet hominem sub- 
ditum et semper patulum ad suscipiendum influxum divinae gratiae, 
inquantum evacuat inflationem superbiae; ut dicitur lac. IV, quod Deus 

superbis resistit, humilibus autem dat gratiam; et secundum hoc, humi- 
litas dicitur spiritualis aedificii fundamentum (II. II. q. 161, art. 5, ad 2). 

Quum vero ad veram humilitatem inducat frequens in despectis 
operibus exercitatio, dicente Sacra Scriptura quod numquam ad humili- 
tatis virtutem perveniet qui opera humilitatis refugit (B. Alb. M. de Par. Ani- 
mae c. 2), muneribus quibus funguntur, eo potissimum debent gaudere 
Laici, quod humilitatis exercendae et augendae veluti indeficientem 
habeant opportunitatem. 

Excellat quoque in Laicis obedientia. Noverint in ea nullum esse pec- 
candi periculum; cum ea, certissima est victoria, inexpugnabile tutamen, 
merita plurima, pax summa. Sit autem oporiet munita supernaturali- 
bus motivis. Iuxta Sanctorum documenta, rectores nostri sunt vicarii 
Dei super nos. Et ideo debemus eis sicut Domino obedire et non sicut 
hominibus, quia non propter ipsos, sed propter Deum eis subiacemus. 
Ac Sanctus Gregorius Magnus docet: Vera namque obedientia nec prae- 
positorum intentionem disculit, nec praecepta discernit..... Qui obedien- 
tiae bonum exsequitur, non iniunctum opus debet considerare, sed fru- 
ctum. (In 1. Reg. 1. 2, c. 4, n. 11). Quapropter Sanctus Bernardus merito 
improperat eorum obedientiam, qui non in omnibus parati sunt obsequi, 
non per omnia sequi proposuerunt eum, qui non suam, sed Patris venit 
facere voluntatem. Discernunt et diiudicant, eligentes in quibus obediant 
imperanti (In conv. S. Pauli, Serm. I, n. 6); et quos constat, iuxta eum- 
dem Sanctum Bernardum, nec unquam libenter obedire, nisi cum audire 
contigerit quod forte libuerit, aut quod non aliter licere seu expedire mon- 
straverit vel aperta ratio, vel indubitata auctoritas (De praec. et dispensat. 
c. 10, n. 23). Huic exercendae virtuti validissimum dent auxilium et 
animum verba et exempla Christi Iesu, qui non desiit asseverare: De- 
scendi de coelo, non ut faciam voluntatem meam. Non quaero voluntatem 
meam, sed voluntatem eius, qui misit me. Sicut mandatum dedit mihi 
Pater, sic facio. Ego quae placita sunt ei, facio semper. Meus cibus est, 
ut faciam voluntatem eius, qui misit me, ut perficiam opus eius. Pater 
mi,.... non sicut ego volo, sed sicut tu (Ioan. 6, 38; 5, 30; 14, 31; 8, 29; 4, 34; 
Matth. 26, 39); quique factus est obediens usque ad mortem, mortem autem 
crucis (Philip. 2, 8). 

Spiritus quoque orationis erit magnopere provehendus. Orandi dili- 
gentia tibi in primis necessaria est: impenetrabilis enim armatura, cer- 
tum perfugium, securus portus, tutissimumque asylum est oratio, Haec 
una et mala omnia depellit ab anima, et bona omnia in illam invehit. 
Ipsam animam purgal, poenam peccatis debitam submovet, praeteritas 
negligentias sarcit, divinam gratiam impetrat, pravas concupiscentias 

extinguit, effrenatas animi passiones domat, hostes prosternit, tentatio- 
nes superat, calamitates lenit, moerorem fugat, laetitiam infundit, pacem 
conciliat, hominem Deo coniungit, coniunctumque ad aeternam gloriam 
sublevat. Precando impetrabis quidquid utile tibi fuerit (Lud. Blosius, 
Canon vitae spirit., c. 17, n. 1). Clemens VIII ad Conversorum religiosam 
institutionem id quoque praescripsit: Pro eorum capacitate et commo- 
ditate, de spiritualibus, praesertim de modo mentaliter orandi, diligenter 
instruendi erunt (Instr. super rec. et educ. Novit., n. 22). 

Curandum igitur est, ut bene noscant Laici virtutem et exercitium 
orationis; ut statis horis orationi quum mentali tum vocali fideliter vacent; 
ut tempus ad hoc statutum in Constitutionibus Ordinis unice orationi 
integrumque dicen‘; nec satis sit eos meditationi operam dare, quum 
Missis inserviunt. Indagent autem Superiores, praesertim postquam Laici 
tyrocinium absolverint, utrum meditationi et orationibus incumbant. 

Brevium quoque orationum, quas iaculatorias vocant, sit ipsis usus 
continuus inter diem. Compendiosa est enim via ad consequendam ani- 
mae unionem cum Deo, ad merita augenda, ad rectam intentionem ser- 
vandam, ad tentationes praeripiendas et superandas, ad omnia sancti- 
tate extollenda. 

Manuale opus, quod in Coenobiis est munus Laicorum praecipuum, 
pariter sanctificent, non ad oculum servientes, non laudis expetentes prae- 
mium, sed unice voluntatis Dei ac Superiorum solliciti. Quam puden- 
dum et dolendum est, si delectat labor, ut... cuppa et sacculus impleatur... 
et non delectat, ut Deus acquiratur (S. August. De bon. vid. c. 21). 
Quanta apud Deum merces, si in praesenti pretium non sperarent ! 
Quantis sudoribus haereditas cassa expetitur! Minori labore margari- 
tum Christi emi poterat (S. Hieron. ad Nep., de vita cler. et monac. 6). 

Habeant tandem prae oculis monita Sancti Bonaventurae: Con- 
tinue mentem tuam ita habeas ordinatam cum Deo, quod omne opus 
tuum atque exercitium tam mentis quam corporis sit oratio, omniaque 
servitia, et maxime humiliora cum tanto facias caritatis fervore, ac si ea 
Christo corporaliter exhiberes. Quod certe debes et potes veraciter cogitare, 
quoniam ipse dixit in Evangelio: Quod uni ex minimis meis fecistis, mihi 
fecistis. — Scias indubitanter , carissime frater, quod nisi perfecte abne- 
gaveris temetipsum, sequi non poteris vestigia Salvatoris et sine sollicitu- 
dine. continua et labore eius gratiam adipisci nequibis, et nisi assidue 
pulsaveris portas eius, ingredi non poteris ad pacem mentis, et nisi te 
instanter in timore Dei tenueris, cito domus tua corruet in profundum. 
(Memorial., n. 19 et 25 conclus.). 

Ad quae omnia consequenda Laici sacrae mensae assidui sint per 

frequentem, imo etiam quotidianam SSimae Eucharistiae sumptionem 
ad normam recentiorum instructionum Apostolicae Sedis. Itemque omnino 
peculiarem colant devotionem erga Deiparam Virginem Mariam, quam 
ut suam amantissimam matrem semper invocare, honorare et imitari 
conentur. 

Curent quoque Superiores, ut Sacerdotes et Laici mutuam sibi sum- 
mamque observantiam et caritatem adhibeant. Revereantur Laici Pre- 
sbyteros, a quibus ministeria ac mysteria maxima accipiunt. Honorent 
Presbyteri Laicos et studeant... de pauperum fratrum societate gloriari 
(Reg. S. Aug., c. I, 5). Id meminerint Sacerdotes, plurimos in Religiosis 
Ordinibus Laicos, ab humilioribus occupationibus, quibus per vitam functi 
fuerant, ad altarium honores evectos et inter beatos Coelites post mortem 
adnumeratos fuisse. Illud igitur genus vitae in Laicis pia colant obser- 
vantia, quod tam frequenti et mirificae sanctitati aditum patefecit. 

Ne gravitate munerum exercendorum in Conventu Laici superbiant, 
animo efferantur et parvi faciant ipsos Sacerdotes, officia graviora 
cuiusvis generis ne demandentur eis, nisi necessitate cogente, idque fiat 
semper sub omnimoda dependentia et obedientia alicuius patris gra- 
vioris aetatis et consilii, cui agendorum et gestorum ipsi rationem fide- 
liter reddant. 

Haec sufficiant de plurimis pauca. 

Ceterum haec Sacra Congregatio summopere confidit, fore ut Supe- 
riores Generales omnium Ordinum Religiosorum ad simile vitae studium 
pro viribus provocare nitantur suos Laicos. Sic eorum vigilet tolerantia, 
ut non dormiat disciplina. Nam nil tam fixum animo, quod neglectu et 
tempore non obsolescat (S. Bern., de Cons., |. 1, c. 2). In hoc enim diffe- 
runt laudabiles religiones et iam dilapsae, non quod nullus peccans in 
laudabilibus reperiatur, sed quod nullus impune peccare sinatur, et pec- 
candi aditus studiose praecludantur, et incorrigibiles et alios inficientes 
eliminentur, et boni foveantur et diligantur, ut perseverent et in melius 
semper proficiant (S. Bonavent., De sex alis Seraph., c. 2, n. 13). 

Quibus omnibus Sanctissimo Domino Nostro Pio Papae X relatis, 
Sanctitas Sua ea rata habere et confirmare dignata est, contrariis qui- 
buscumque non obstantibus, etiam speciali mentione dignis. 

Datum Romae, ex Secretaria Sacrae Congregationis de Religiosis, 
die 1 Ianuarii 1911. 


Fr. I. C. Carp. Vives, Praefectus. 
L. 


+ Donatus Archiep. Ephesinus, Secretarius. 

II. 


DECRETUM DE RELIGIOSIS, SERVITIO MILITARI ADSTRICTIS. 


Inter reliquas difficultates, quibus premitur Ecclesia Christi nostris 
temporibus, ea quoque recensenda lex est, qua ad militiam adiguntur 
etiam iuvenes, qui in religiosis Familiis Deo famulantur. 

Nemo sane non videt, quantum detrimenti ex hac infausta lege 
provenire possit, quum iuvenibus, tum ipsis Sodalitatibus. Dum enim 
militiae vacant religiosi tyrones, facile vitiis maculari possunt, quibus 
infecti, vel, neglectis, quae emiserant, votis, ad saecularia remigrabunt, 
vel quod longe peius est, religiosam repetent domum, cum periculo alios 
contaminandi. 

Ad haec igitur praecavenda mala, Sacra Congregatio, Negotiis Re- 
ligiosorum Sodalium praeposita, in Plenario Coetu Emorum Patrum Car- 
dinalium, die 26 mensis Augusti 1910 ad Vaticanum coadunato, sequentia 
decrevit: 

I. In Ordinibus Regularibus, in quibus vota solemnia emittuntur, 
juvenes, quos exemptos esse certo non constet a servitio militari activo, 
scilicet ab eo servitio, quod ipsi primitus ad militiam vocati ad unum vel 
plures annos praestare debent, adinitti nequeunt ad Sacros Ordines vel 
ad solemnem professionem, quousque non peregerint servitium militare 
et, hoc expleto, saltem per annum, iuxta infra dicenda, in votis simpli- 
cibus permanserint, servato quoad Laicos decreto Sacrosancta Dei Eccle- 
sia, hac eadem die edito. 

II. In Institutis votorum simplicium iuvenes, de quibus in articulo 
praecedenti, ad vota dumtaxat temporaria admitti poterunt usque ad 
tempus militaris servitii: nec illis, dum militiae operam dant, professio- 
nem renovare liceat. - A militari servitio dimissi cum fuerint, pro- 
fessionem iterum, saltem ad annum, emittent, antequam professionis 
perpetuae vinculo se obstringant. 

Ill. Caveant autem iuvenes militiae servientes, ne sanctae voca- 
tionis donum amittant ac ea semper modestia et cautela conversentur, 
quae decet Religiosos viros. Quamobrem a locis et conventiculis suspe- 
ctis abhorreant, a theatris, choreis aliisque spectaculis publicis absti- 
neant; malorum commercium, lubricas conversationes, res a religione 
absonas, viros doctrinas suspectas profitentes, lectiones moribus aut 
fidei a S. Sedis dictatis contrarias ceteraque peccandi pericula evitent; 
ecclesias, sacramenta, quantum eis liceat, frequentare non omittant; cir- 

culos seu coetus catholicos ad animi recreationem et instructionem 
adeant. 

IV. Ubicumque eorum statio ponatur, si ibi domus suae Religio- 
nis aut Instituti habeatur, eam frequentent et sub Superioris imme- 
diata vigilantia sint. - Si vero domus praedicta non adsit, vel eam 
commode frequentare nequeant, sacerdotem ab Episcopo designatum 
adeant, eius consiliis et consuetudine utantur, ut quando eamdem sta- 
tionem deserere oporteat, testimonium in scriptis de observantia eorum 
omnium, quae in articulo praecedenti praescripta sunt, ab eodem accipere 
valeant. - Quodsi sacerdos ab Episcopo designatus non habeatur, ipsi 
sibi eligant prudentem sacerdotem, statim indicandum Superioribus suis, 
qui ab Ordinario de moribus, doctrina et prudentia eiusdem sibi notitias 
comparabunt. Praeterea, epistolarum commercium instituant ac, quantum 
fieri potest, sedulo persequantur cum suo respectivo Superiore aliove 
religioso seu sodali sui Instituti ad id designato, quem certiorem faciant 
de suae vitae ratione et conditione, de singulis mutationibus suae statio- 
nis et praesertim illi notificent nomen et domicilium illius sacerdotis, 
cuius cunsuetudine et directione utuntur, ut supra praescriptum est. 

VY. Superiores Generales aut Provinciales etiam locales, iuxta unius- 
cuiusque Instituti morem, per se vel delegatum sodalem (qui sacer- 
dotali ordine sit insignitus in clericalibus Institutis) de vita, moribus et 
conversatione alumnorum, perdurante militari servitio, inquirere omnino 
teneantur, opera praecipue sacerdotis vel sacerdotum, de quibus supra, 
per secretas epistolas, si opus sit, ut certiores fiant, an ii rectam fidei 
et morum viam servaverint, cautelas supra praescriptas observaverint 
et divinae vocationi se fideles praebuerint, graviter onerata eorum con- 
scientia. 

VI. Cum a militari servitio activo definitive dimissi fuerint, recto 
tramite ad suas quisque religiosas domus remeare teneatur, ibique, si 
certo constet de eorum bona conversatione, ut in articulo praecedenti 
dictum est, praemissis aliquot diebus sanctae recollectionis, qui Institutis 
votorum simplicium addicti sunt, ad renovandam professionem tempo- 
rariam admittantur; in Ordinibus vero Regularibus, inter iuniores cle- 
ricos seu professos, aut saltem in domo, ubi perfecta vigeat regularis 
observantia, sub speciali vigilantia et directione religiosi, pietate et pru- 
dentia commendabilis, qui in Institutis clericalibus sacerdos esse debet, 
collocentur. In eo statu integrum tempus (quod minus anno esse non 
poterit iuxta dicta in articulis I et Il) ad tramitem Apostolicarum Prae- 
scriptionum et propriae Religiosae Familiae Constitutionum praemitten- 
dum votis solemnibus vel perpetuis, complere debent, ita tamen, ut 

computetur quidem tempus in votis simplicibus vel temporaneis trans- 
actum a prima votorum emissione usque ad discessum a domo religiosa, 
servitii militaris causa; non vero quod militiae datum fuit. 

VII. Eo tempore, studiis et regulari observantiae dent operam; Su- 
periores autem immediati ac sodales iuniorum directioni praepositi eos 
diligentissime considerent, eorum mores, vitae fervorem, placita, doctri- 
nas, perseverandi studium perscrutentur, ut de eis ante ultimam pro- 
fessionem maioribus Superioribus rationem sub fide iuramenti reddere 
valeant. 

VIII. Si qui, perdurante militari servitio vel eo finito, antequam ad 
professionem solemnem aut perpetuam admittantur, dubia perseveran- 
tiae signa dederint, vel praescriptis cautelis militiae tempore non obtem- 
peraverint, aut a morum vel fidei puritate deflexerint, a Superiore 
Generali de consensu suorum Consiliariorum seu Definitorum dimit- 
tantur, eorumque vota ipso dimissionis actu soluta habeantur. - Quodsi 
ipsi iuvenes a votorum vinculo se relaxari desiderent aut sponte 
petant, facultas fit Superioribus praedictis, tanquam Apostolicae Sedis 
delegatis, vota solvendi, si agatur de Institutis clericalibus: si vero res 
sit de Institutis laicorum, vota soluta censeantur per litteras Superio- 
rum, quibus licentia eis fit ad saeculum redeundi. 

IX. Hisce praescriptis teneantur etiam ecclesiasticae Societates, 
quae, licet non utantur votis, neque solemnibus neque simplicibus, 
habent tamen simplices promissiones, quibus earum alumni ipsis So- 
cietatibus adstringuntur. 

X. Si quid novi in hoc Decreto non praevisum, vel si quid dubii 
in ipsius intelligentia occurrerit, ad hance S. Congregationem in singulis 
casibus recurratur. 

Quae omnia Sanctissimus Dominus Noster Pius Papa X, referente 
Subsecretario, rata habere et confirmare dignatus est, die 27 eiusdem 
mensis Augusti 1910. Contrariis non obstantibus quibuscumque. 

Datum Romae, ex Secretaria Sacrae Congregationis de Religiosis, 
die 1 Ianuarii 1911. 


Fr. J. C. Carp. Vives, Praefectus. 
L. S. 


+ Donatus Archiep. Ephesinus, Secretarius. 

S. CONGREGATIO DE PROPAGANDA FIDE 


I. 
NOMINATIONES EPISCOPORUM. 


Brevi Apostolico nominati sunt: 

10 maii 1910. — R. P. D. Fulgentius Torres O.S. B., Episcopus titu- 
laris Dorylensis et Administrator Apostolicus Vicariatus de Kimberley 
in Australia. 

10 novembris 1910. — R. P. D. Henricus Gregorius Thompson O. S. B., 
Episcopus novae dioecesis Giblatariensis. 

21 decembris 1910. — R. P. D. Eduardus Iohannes Kenealy ex Ordine 
Fratrum Minorum Capulatorum, Archiepiscopus Simlensis in Indis Orien- 
talibus. 

21 decembris 1910. — R. P. D. loseph Patritius Clune Congregationis 
SSmi Redemptoris, Episcopus Perthensis in Australia. 

22 decembris. — R. P. D. Mauritius Franciscus Ducoeur e Seminario 
Parisiensi pro Missionibus Exteris, Episcopus titularis Barbalissen. et 
Praefectus Apostolicus Kuam-Si in Sinis. 


II. 
NOMINATIONES PRAEFECTORUM APOSTOLICORUM. 


Decreto S. Congregationis de Propaganda Fide nominati sunt: 

3 ianuarii 1911. — R. P. Henricus Bardou Congregationis Missio- 
nariorum Africae, Praefectus Apostolicus de Ghardaia (Sahara). 

3 ianuarii 1911.— R. P. Iohannes Ogé, e Seminario Lugdunensi 
pro Miss onibus Africae, Praefectus Apostolicus de Liberia in Africa. 

S. CONGREGATIO INDICIS 


DECRETUM 
Feria II die 2 Ianuarii 1911. 


Sacra Congregatio Emorum ac Rmorum S. R. E. Cardinalium a 
SSmo Domino Nostro Pio PP. X Sanctaque Sede Apostolica Indici 
librorum pravae doctrinae, eorumdemque proscriptioni, expurgationi ac 
permissioni in universa christiana republica praepositorum et delega- 
torum, habita in Palatio Apostolico Vaticano die 2 Ianuarii 1911, damna- 
vit et damnat, proscripsit proscribitque, vel alias damnata atque pro- 
scripta in Indicem librorum prohibitorum referri mandavit et mandat 
quae sequuntur opera: 

Franz WiELAND, Mensa und Confessio. - Der Altar der vorkonstan- 
tinischen Kirche. Miinchen, 1906. 

— Die Schrift Mensa und Confessio und P. Emil Dorsch S. I. in 
Innsbruck. Eine Antwort. Ibid., 1908. 

— Der verirentiische Opferbegriff. Ibid., 1909. 

IosePpH TURMEL, Histoire de la théologie positive du Concile de Trente 
au Concile du Vatican. Paris. 

LA VRAIE SCIENCE DES EcRITURES, ou les erreurs de la scholastique 
et Venseignement officiel de V Eglise sur le vrai sens de la Bible, par X. - 
Annonay et Montligeon, 1909. 

LaspLasas, Origen, naturaleza y formacién del hombre. San Salva- 
dor, 1896. - La Iglesia y los estados. Ibid., 1897. - Etologia 6 filosofia 
de la educacién. Ibid., 1899. - La sabiduria. Santa Tecla, 1901. - El 
compuesto humano. Ibid., 1901. - Evolucién de los errores antiguos en 
errores modernos, lbid., 1902. - Generacién y herencia. San Salvador, 
1902. - Ensayo de una definicion de la escolastica. Barcelona, 1902. - La 
moral es ley moral. San Salvador, 1903. - La psicologia. Ibid., 1904. - 
La politica. Barcelona, 1905. - Mi concepto del mundo. Libro primero: 
Del hombre. Ibid., 1907; Libro segundo: Dios, Ibid., s. a. 

Ten Hompet, Uditore Heiner und der Antimodernisteneid. Grenz- 
fragen: Erstes Heft. Miinster, 1910. 

Pierre Batirro., L’Eucharistie, la présence réelle et la transsubs- 
tantiation. Paris. Decr. 26 Iul. 1907. 

RIVISTA STORICO-CRITICA delle scienze teologiche. Pubblicazione men- 
sile. Roma. Decr. S. Off. fer. IV, 7 Sept. 1910. 

a Atronso Manaresi, L’impero Romano e il cristianesimo nei primi 

f secoli. Vol. I: Da Nerone a Commodo. Roma, 1910. Decr. S. Off. 7 Set- 

il tembre 1910. 

; Ernesto Buonaruti, Saggi di filologia e storia del nuovo testamento. 

i Roma, 1910. Deer. S. Off. 7 Sept. 1910. 

es Francesco Mari, Jl quarto vangelo. Roma, 1910. Decr. S. Off .7 Set- 
tembre 1910. 

Itaque nemo cuiuscumque gradus et conditionis praedicta opera 
damnata atque proscripta, quocumque loco et quocumque idiomate, aut 
in posterum edere, aut edita legere vel retinere audeat, sub poenis in 
Indice librorum vetitorum indictis. 

AupHonsus Manaresi, Ernestus Buonaiuti et Franciscus Mart, De- 
creto S. Congregationis S. Officii, edito die 7 Septembris 1910, quo qui- 
dam libri ab eis conscripti notati sunt, laudabiliter se subiecerunt. 

: Quibus SSmo Domino Nostro Pio Papae X per me infrascriptum 
il Secretarium relatis, Sanctitas Sua decretum probavit, et promulgari 
praecepit. In quorum fidem, etc. 

Datum Romae, die 3 Ianuarii 1911. 


PRO CARDINALI PRAEFECTO 
F. De Pauta Carp. CASSETTA. 


L. S. 
Thomas Esser, O. P., Secretarius. 


S. CONGREGATIO RITUUM 


NOVAE CARTHAGINEN. 


oe SUPER MISSA SEU COLLECTA IN ANNIVERSARIO ELECTIONIS 
i SEU PROMOTIONIS EPISCOPI IN DIOECESI AD ARCHIEPISCOPATUM EVECTA. 


Revmus Dominus Adamus Brioschi, hodiernus Archiepiscopus 
Novae Carthaginis in America Meridionali, Sacrae Rituum Congrega- 
tioni sequens dubium pro opportuna solutione humillime subiecit , 
nimirum : 

Sacra Rituum Congregatio per decretum Urbis et Orbis, diei 8 
Iunii huius anni 1910 statuit et declaravit diem anniversarium electio- 

nis seu translationis, quoad Episcopos in Consistorio electos seu trans- 
latos, computandum adhuc esse a die publicationis consistorialis, quoad 
ceteros vero Episcopos antea electos seu translatos, in posterum non 
a die enuntiationis in Consistorio, sed a die expeditionis decretorum 
seu Litterarum Apostolicarum ad electionem seu translationem perti- 
nentium. 

Orator autem electus Episcopus Novae Carthaginis, per Breve diei 
15 Februarii anni 1898, et publicatus in Consistorio die 24 Martii eius- 
dem anni, postea, Dioecesi Carthaginensi ad dignitatem archiepiscopa- 
lem evecta, primus illius Archiepiscopus per Breve diei 17 Iulii 1901 
renuntiatus est, nulla posteriori publicatione in Consistorio facta. 

Ob auctam Dioecesis atque Oratoris dignitatem quum nulla trans- 
latio proprie dicta facta fuerit, sed tantum promotio, Missa electionis 
hucusque in Dioecesi die 24 Martii celebrata fuit, scilicet, die anni- 
versaria qua in Consistorio idem Orator tamquam Episcopus publica- 
tus est. 

Nunc quaeritur: Continuarine debet celebratio anniversarii electio- 
nis, die 24 Martii, qua Orator publicatus fuit Episcopus in Consistorio, 
vel potius facienda, die 17 Iulii, qua per Breve Archiepiscopus renun- 
tiatus est ? 

Et Sacra eadem Congregatio, exquisito Commissionis Liturgicae 
suffragio atque audita etiam Sacrae Congregationis Consistorialis sen- 
tentia, ita proposito dubio respondendum censuit: Negative ad primam 
partem; Affirmative ad secundam: nempe celebrandum esse anniversa- 
rium evectionis ad Archiepiscopatum. 

Atque ita rescripsit, die 2 Decembris 1910. 


Fr. S. Carp. MaRTINELLI, Praefectus. 


L. RS. 


Petrus La Fontaine, Episc. Charystien., Secretarius. 

SACRA ROMANA ROTA 


I. 


In S. R. Rota actae sunt sub secreto sequentes Causae, quarum defini- 
tiva sententia editur tantum in parte dispositiva in sequentem modum: 


I. Iacten. - Impedimenti ad matrimonium contrahendum. 

Proposito dubio: An sit inhibendum matrimonium in casu?; RR. 
PP. Auditores de turno, scilicet G. Persiani, Ponens, G. Sebastianelli 
et S. Many, sub die 11 Martii 1910, respondendum censuerunt: Ne- 
gative. 


I]. SANGALLEN. - (apud Helvetios) Nullitatis matrimonii. 


Proposito dubio: An constet de matrimonii nullitate in casu?; RR. 
PP. Auditores de turno, scilicet I. Prior, Ponens, A. Sincero et I. Mori, 
sub die 17 Martii 1910, respondendum censuerunt: Negative. 


III. Paristen. - Nullitatis matrimonii. 


Proposito dubio: An sententia rotalis diei 10 Iulii 1909 sit confir- 
manda vel infirmanda in casu?; RR. PP. Auditores de turno, scilicet 
G. Sebastianelli, Ponens, S. Many et F. Heiner, sub die 9 Aprilis 1910, 
respondendum censuerunt: Confirmandam esse rotalem sententiam. 


IV. - Nullitatis matrimonii. 


Proposito dubio: An constet de matrimonii nullitate in casu?; RR. 
PP. Auditores de turno, scilicet F. Heiner, Ponens, |. Prior et A. Sin- 
cero, sub die 19 Maii 1910, respondendum censuerunt: Negative. 


V. ArHenarum. - Nullitatis matrimonii. 


Proposito dubio: An constet de matrimonii nullitate in casu?; RR. 
PP. Auditores de turno, scilicet A. Sincero, Ponens, I. Mori et F. Cat- 
tani, sub die 20 Maii 1910, respondendum censuerunt: Affirmative. 


VI. Aretina. - Ewercitiorum spiritualium et poenarum. 


Proposito dubio: An constet de causa poenarum statutarum per 
sententiam diei 31 Martii 1909?; RR. PP. Auditores de turno, scilicet 

I. Mori, Ponens, F. Cattani et A. Perathoner, sub die 16 lunii 1910, 
respondendum censuerunt: Negative. 


VII. Venetiarum. - Separationis quoad thorum et quoad cohabitationem. 


Proposito dubio: An constet de nullitate sententiae Curiae Metro- 
politanae Venetiarum, diei 15 Iulii 1909, ita ut concedenda sit separatio 
quoad thorum et quoad mensam, in casu?; RR. PP. Auditores de turno, 
scilicet Rhus M. Lega, Decanus, Ponens, I. Mori et F. Cattani, sub die 5 Iulii 
1910, respondendum censuerunt: Non constare de nullitate sententiae, 
sed a decisis ab eadem sententia recedendum esse, ita ut, attentis circum. 
stantiis in casu concurrentibus, eisdemque perdurantibus, fiat locus sepa- 
rationi quoad thorum et mensam. 


VIII. Ortonen. - Nullitatis matrimonii. 


Proposito dubio: An constet de matrimonii nullitate in casu?; RR. 
PP. Auditores de turno, scilicet I. Prior, Ponens, A. Sincero et I. Mori, 
sub die 15 Iulii 1910, respondendum censuerunt: Negative. 


IX. Romana. - Nullitatis matrimonii. 


Proposito dubio: An constet de matrimonii nullitate in casu?; RR. 
PP. Auditores de turno, scilicet I. Mori, Ponens, F. Cattani et A. Pera- 
thoner, sub die 30 Novembris 1910, respondendum censuerunt: Ne- 
gative. 


X. ConsTanTINIEN. - Diffamationis. 


Proposito dubio: An constet de diffamatione , ita ut sit locus refe 
ctioni damnorum in casu?; RR. PP. Auditores de turno, scilicet Rius 
M. Lega, Decanus, Ponens, I. Mori et F. Cattani, sub die 12 Decem- 
bris 1910, respondendum censuerunt: Negative. 


Romae, ex Cancellaria S. R. Rotae, die 4 Ianuarii, 1911. 


Sac. Tancredes Tani, Notarius. 

If. 
Citatio Edictalis 
MASSILIEN. 


NULLITATIS MATRIMONII PLANCHAT~RAULIER. 


Cum ignoretur domicilium Dii Aemilii Raulier, eumdem per prae- 
sens edictum citamus ad comparendum sive per se, sive per procuratorem 
legitime constitutum in sede Tribunalis S. R. Rotae die 10 Februarii 1911, 
hora undecima ad videndum subscribi dubium infrascriptum, nec non 
destinari diem, in qua habebitur Turnus Rotalis pro tractatione causae: 
Dubium « An constet de nullitate matrimonii in casu ». 

Ordinarii locorum et fideles quicumque notitiam habentes de domi- 
cilio, aut commorationis loco Di dicti Aemilii, curare debent, si et qua- 
tenus fieri possit, ut de hac edictali citatione moneatur. 

Romae, 12 Ianuarii 1911. 


Guilelmus Sebastianelli, Ponens. 


Sac. Tancredes Tani, 
L. 4 S. Notarius S. R. Rotae. 


(Traduction). 


TRIBUNAL DE LA SACREE ROTE ROMAINE. 


Citation par Edit. 
MARSEILLE. - Nuuuiré DE MARIAGE (PLANCHAT-RAULIER). 


Etant inconnu le domicile de M. Emille Raulier, par le présent édit, 
Nous citons le méme M. E£. Raulier 4 comparaitre par propre personne ou 
par un procureur légitimement constitué au siége du Tribunal de la S. Rote 
Romaine, le 10 Février 1911 4 11 heures du matin; pour voir souscrire le 
doute ci-dessous rapporté, et fixer le jour de la cause devant la Rote. 

Doute: « Conste-t-il de la nullité du mariage dans le cas présent? » 

Les Ordinaires des lieux et les fidéles ayant connaissance du domicile 
ou du lieu de la demeure actuelle de le dite M. Emille, doivent, dans la mesure 
du possible, l’'avertir de la présente citation. 

Rome, le 12 Janvier 1911. 


Guillaume Sebastianelli, Ponent. 


Sac. Tancredes Tani, 
L. & S. Notaire de la S. R. Rote. 

COMMISSIO DE RE BIBLICA 


RATIO PERICLITANDAE DOCTRINAE 
CANDIDATORUM AD ACADEMICOS GRADUS IN SACRA SCRIPTURA. 


Cuicumque ad academicos in Sacra Scriptura gradus, secundum ea quae 
Apostolicis Litteris Scripturae Sanctae constituta sunt, licet certum- 
que est contendere, disciplinarum capita definiuntur, in quibus apud 

Commissionem Biblicam legitima doctrinae suae experimenta dabit. 


I. 
AD PROLYTATUM. 


IN EXPERIMENTO QUOD SCRIPTO FIT: 

A) Ewegesis (i. e. expositio doctrinalis, critica philologica) quattuor 
Evangeliorum et Actuum Apostolorum. Pericope ex his, a iudicibus eli- 
genda, de qua verbis quoque periculum fiet. 

B) Dissertatio de historia biblica iuxta materiam sub n. III assi- 
gnatam. 

C) Dissertatio de introductione generali iuxta materiam infra posi- 
tam sub n. V, vel de Introductione speciali in sequentes libros: Penta- 
teuchi, Iob, Psalmorum, Isaiae, Ieremiae, Ezechielis, Danielis, Ecclesia- 
stici, Sapientiae et totius Novi Testamenti. 


IN EXPERIMENTO VERBALI: 


I. Graece quattuor Evangelia, Actus Apostolorum, Epistola ad Roma- 
nos et secunda Epistola ad Corinthios. 

Il. Hebraice quattuor libri Regum. 

III. Quaestiones selectae ex tota historia Hebraeorum et ex historia 
evangelica et apostolica. 

1.° Historia Abrahae; eius relationes cum Babylonia (Amraphel - 

Hammurabi?) et cum Aegypto; Chanaan tempore Abrahae. 
2.° Commoratio Hebraeorum in Aegypto; Moyses. 
3.° Exodus; Hebraeorum vicissitudines in deserto. 
4.° Historia Iudicum. 
5.° Institutio regni Israelitici. 
6.° Aevum splendoris regni Israelitici; David et Salomon. 

7.° Schisma decem tribuum. - Bellica incursio Sesac in Palae- 
stinam. - Regna losaphat, Athaliae, Oziae, Achaz, Ezechiae, Manasses, 
losiae. - Hierusalem capta a Nabuchodonosor. 

8.° Dynastia Amri eiusque inimici (Mesa, etc.). - lehu, Manahem, 
Phacee. - Ultimi dies. Samariae. 

9.° Reditus ab exilio. - Exordium diasporae (documenta Ele- 
phantinae). 

10.° ludaeorum historia tempore Machabaeorum. 

11.° Tudaea sub dominatione romana. - Herodum dynastia. 

12.° Historia evangelica et apostolica. 

LV. Introductio specialis in singulos libros utriusque Testamenti (i. e. 
authenticitas, aetas, argumentum). 
V. Introductionis generalis quaestiones selectae, nimirum: 

1.° De Bibliorum Sacrorum inspiratione. 

2.° De sensu litterali et de sensu typico. 

3.° De legibus Hermeneuticae. 

4° De praecipuis documentis Ecclesiae ad Rem Biblicam spe- 
ctantibus. 

5.° De antiquis Hebraeorum Synagogis. 

6.° De variis Iudaeorum sectis circa tempora Christi. 

7.° De gentibus Palaestinam tempore Christi incolentibus. 

8.° Geographia physica Palaestinae. 

9.° De praecipuis differentiis divisionis Palaestinae tempore Re- 
gum et tempore Christi. 

10.° Topographia Hierusalem, imprimis tempore Christi. 

11.° De kalendario et praecipuis ritibus sacris Hebraeorum. 

12.° De ponderibus, mensuris et nummis in Sacra Scriptura me- 
moratis. 


Il. 
AD LAUREAM. 


ScriptTo: 
Amplior quaedam dissertatio circa thesim aliquam graviorem ab ipso 
candidato de Commissionis assensu eligendam. 


Coram: 
I. Dissertationis a Censoribus impugnandae defensio. 
II. Specimen praelectionis exegeticae a candidato dandum de argu- 
mento una ante hora ipsi designato. 
Ill. Exegesis unius ex sequentibus Novi Testamenti partibus a can- 
didato deligendae atque pro arbitrio iudicum exponendae : 

1.° Epistolae ad Romanos. 
2.° Epistolarum I et II ad Corinthios. 
3.° Epistolarum ad Thessalonicenses I et II et ad Galatas. 
4° Epistolarum captivitatis et pastoralium. 
5.° Epistolae ad Hebraeos. 
6.° Epistolarum Catholicarum. 
Apocalypsis. 
IV. Exegesis ut supra alicuius ex infrascriptis Veteris Testamenti 
partibus : 
1.° Genesis. 
2.° Exodi, Levitici et Numerorum. 
3.° Deuteronomii. 
4.° Tosue. 
5.° Iudicum et Ruth. 
6.° Librorum Paralipomenon, Esdrae et Nehemiae. 
7.° Tob. 
8.° Psalmorum. 
9.° Proverbiorum. 
10.° Ecclesiastae et Sapientiae. 
11.° Cantici Canticorum et Ecclesiastici. 
12.° Esther, Tobiae et Iudith. 
13.° Isaiae. 
14.° Ieremiae cum Lamentationibus et Baruch. 
15.° Ezechielis. 
16.° Danielis cum libris Machabaeorum. 
17.° Prophetarum minorum. 
V. Introductionis generalis quaestiones selectae. 
1.° De historia exegeseos christianae usque ad finem saec. V; 
imprimis de Scholis exegeticis Alexandrina et Antiochena necnon de ope- 
ribus exegeticis S. Hieronymi. 
2.° De historia canonis librorum utriusque Testamenti. 
3.° De origine et auctoritate textus Massoretici. 
4° De versione Septuagintavirali et de aliis versionibus Vulgata 
antiquioribus in crisi.textuum adhibendis. 
5.° Vulgatae historia usque ad initium saec. VII. - Eiusdem 
authenticitas a Concilio Tridentino declarata, et posteriores emenda- 
tiones. 
6.° Notitia praecipuorum documentorum, effossionum et inven- 
tionum Sacras Litteras illustrantium. 
VI. Peritia praeterea probanda erit in aliqua ex linguis praeter 

Hebraicam et Chaldaicam orientalibus, quarum usus in disciplinis bibli- 
cis maior est. 

Hanc periclitandae doctrinae rationem, in magis enucleatam for- 
mam a Pontificia Commissione Biblica redactam, SSmus D. N. Pius 
PP. X die 12 lanuarii 1911 adprobare dignatus est. 

Fulcranus Vigouroux, P. S. S. 
Laurentius Janssens, O. S. B., 
Consultores ab Actis. 


Epistolae mittantur ad Reumum D. F. Vigouroux (Romam, Quattro Fontane 113), 


aut ad Reumum P. Abb. Laurentium Janssens O. S. B. (Romam, Collegio S. Anselmo. 
Monte Aventino), Commissionis Biblicae Consultores ab actis. 


DIARIUM ROMANAE CURIAE 


S. CONGREGAZIONE DEI RITI 


CONGREGAZIONE ORDINARIA 


[1 giorno 20 del mese di Decembre 1910, nel Palazzo Apostolico Vati- 
cano si tenne la Congregazione Ordinaria dei Sacri Riti, per discutere le seguenti 
materie: 

I. Introduzione della Causa di Beatificazione e Canonizzazione della Ve- 
nerabile Serva di Dio Caterina Volpicelli, Fondatrice dell’Istituto delle Ancelle 


del Sacro Cuore di Gesi. 
II. Concessione ed approvazione dell’Officio e Messa propria e dell’ Elo- 


‘gio da inserirsi nel Martirologio in onore del Beato Giuliano Cesarello, Sacer 


dote Professo dell’Ordine dei Frati Minori. 
IIL. Revisione degli scritti del Servo di Dio Antonio Chevrier, Sacerdote, 


Istitutore della Societa dei Sacerdoti del Prado. 


CONGREGAZIONE ANTIPREPARATORIA 


Il giorno 17 del corrente mese di Gennaio, presso l’Emo e Rio Sig. Car- 
dinale Vincenzo Vannutelli, Ponente della Causa di beatificazione e canonizza- 
zione della Ven. Elisabetta Sanna, Terziaria professa dell’ Ordine di S. Francesco, 
si terra la Congregazione dei Sacri Riti Antipreparatoria per discutere il dubbio 
sulle virti in grado eroico della medesima Venerabile. 

SEGRETERIA DI STATO 


NOMINE. 


Sua Santita, con biglietto e con Breve della Segreteria di Stato, si é 

degnata di nominare: 
Protonotario Apostolico ad instar participatium: 

30 Dicembre 1910. — Mons. Luigi Humbrecht, Vicario Generale della 

diocesi di Besancon. 
Prelati domestici di S. S. 

7 Dicembre 1910. — Il Rev. Giacomo Stefanopoli, canonico della Metro- 
politana di Firenze. 

9 Dicembre. — Il Rev. Gaetano Cini, canonico della metropolitana di 
Firenze. 

10 Dicembre. — Il Rev. Marcello Grondona, Prevosto di S. M. lmmacolata 
in Genova. 


ONORIFICENZE. 


Il Santo Padre, con biglietto e con breve della Segreteria di Stato, si é 
degnato di conferire le seguenti onorificenze : 
La Commenda dell’Ordine di S. Gregorio Magno, con placca: 
30 Dicembre 1910. — Al Sig. Paolo van de Kerchove, gia tenente del 
corpo degli Zuavi Pontifici. 
La Commenda dell’ Ordine di S. Gregorio Magno, classe civile: 
5 Dicembre 1910. — Al Sig. Francesco Teodoro Everard, di Amsterdam. 


Il Cavalierato dell’'Ordine Piano. 
9 Dicembre 1910. — Al Sig. Alfredo Francoeur, gia Zuavo Pontificio, di 
S. Hyacinthe nel Canada. 
Il Cavalierato dell’Ordine di S. Gregorio Magno, classe militare: 
9 Dicembre 1910. — Al Sig. Temistocle Prof. Montenovesi, di Roma. 


| Brevi Apostoliei in data 29 luglio 1892, 7 maggio 1896 e 26 gennaio 1909, 
coi quali furono concessi al Signor Patrizio Valentino Emanuele Mac Swiney 
il Cavalierato dell’ Ordine di S. Gregorio Magno, il titolo ereditario di Marchese 
e la Commenda dell’ Ordine Piano, sono stati annullati. 

MAGGIORDOMATO DI SUA SANTITA 


NOMINE 


La Santita di nostro Signore, con biglietto di S. E. Rtha Mons. Maggior- 
domo, si é degnata di nominare: 


Camerieri segreti soprannumerari: 
13 Dicembre 1910. — Mons. Matteo Polonyo, della diocesi di Veglia. 
19 Dicembre. — Mons. Stefano Cominazzini, della diocesi di Novara. 
— Mons. Alfonso Servus, dell’archidiocesi di Vienna. . 
— Mons. Antonio Ioaquim da Fonseca, della diocesi di Campanha. 
— Mons. Alfredo Lang. della diocesi di Csanad. 
— Mons. Emerico Csepregi, della medesima diocesi. 
— Mons. Felice Vallesi, dell’archidiocesi di Ancona. 


Camerieri d' onore in abito paonazzo: 
19 Dicembre 1910. — Mons. Emilio Cappellini, dell’archidiocesi di Firenze. 
— Mons. Manoel Rébas d’Avila, della diocesi di Campinas. 


Cappellano Segreto d'onore: 
19 Dicembre 1910. — Mons. Pasquale De Magistris, della diocesi di 
Avellino. 


NECROLOGIO 


4 Gennaio 1911. —S. E. Rmha il Sig. Cardinale Francesco Segna, Prefetto 
della S. C. dell’ Indice. 


15 Dicembre 1910.— Mons. Angelo Cattaneo, Vesc. tit. d’Ippo, Vicario 
Apostolico dell’ Ho-nan meridionale (Cina). 

24 Dicembre 1910. — Mons. Guglielmo Istvan, Vescovo di Sabaria 
(Ungheria). 

26 Dicembre 1910. — Mons. Francesco Nakic, Vescovo di Spalato e Ma- 
carasca in Dalmazia. 

— Mons. Fortunato Vinelli, Vescovo di Chiavari. 

15 Gennaio 1911. — Mons. Giovanni Giuseppe Antonio Eguiguren, Vescovo 
di Loja (Equatore). 

S. CONGREGATIO S. OFFICII. 


Decretum de absolutione seu Benedictione Papali Tertiariis wee 
- 15 decembris 1910 . : 
Decretum de metallico numismate pro lubitu fidelium sacris scapu- 
laribus ex panno sufficiendo. - 16 decembris 1910 . 
Declarationes ad decretum idem. - 16 decembris 1910 


S. CONGREGATIO CONSISTORIALIS. 


Declarationes circa iusiurandum a Motu-Proprio « Sacrorum Antisti- 
tum » praescriptum. - 17 decembris 1910 . 
II. Nominationes Episcoporum 
Erectiones Dioecesum 


S. CONGREGATIO DE SACRAMENTIS. 
Mohilovien. - Praesumptae mortis coniugis. - 16 decembris 1910 . 
S. CONGREGATIO DE RELIGIOSIS. 


Decretum quoad Laicos Ordinum Religiosorum. - 1 ianuarii 1911 . 
Decretum de Religiosis, servitio militari adscriptis.- 1 tanuarii 1911. 


S. CONGREGATIO DE PROPAGANDA FIDE. 


I. Nominationes Episcoporum 
II. Nominationes Praefectorum Apostolicorum 


S. CONGREGATIO INDICIS. 
Decretum quo quaedam prohibentur opera. - 2 ianuarit 1911. 


S. CONGREGATIO RITUUM. 


Novae Carthaginen. - Super Missa seu collecta in anniversario electionis 
seu promotionis Episcopi in dioecesi ad Archiepiscopatum evecta. 
- 2 decembris 1910 


SACRA ROMANA ROTA. 


3 Plures sub secreto editae sententiae definitivae transacto anno 1910 
(Pars dispositiva) 4 januarti 1911. . . . , 
Il. Massilien. - Nullitatis matrimonii. - Citatio edictalis , 


COMMISSIO DE RE BIBLICA. 


Ratio periclitandae doctrinae candidatorum ad academicos gradus in Sa- 
cra Scriptura. 


DIARIUM ROMANAE CURIAE 


S. Congregazione dei Riti. Congregazione ordinaria. Congregazione 
antipreparatoria 

Segreteria di Stato. Nomine, onorificense 

Maggiordomato di Sua Santita. Nomine. 

Necrologio . 

